polyglot-tagger/wikipedia-language-snippets-filtered huggingface dataset:
ನೊವಾಕ್‌ ವರ್ಷದ ಆರಂಭದಲ್ಲಿ ಆಡಿಲೇಯ್ಡ್‌ನಲ್ಲಿನ ಪಂದ್ಯಾವಳಿಯ ಅಂತಿಮ ಪಂದ್ಯದಲ್ಲಿ ಆಸ್ಟ್ರೇಲಿಯಾದ ಕ್ರಿಸ್‌ ಗುಕ್ಸಿಯೊನ್‌ ವಿರುದ್ಧ ಜಯಗಳಿಸಿದರು. ನಂತರ, ಆಸ್ಟ್ರೇಲಿಯನ್‌ ಓಪನ್‌ನ ನಾಲ್ಕನೆಯ ಸುತ್ತಿನಲ್ಲಿ, ಆನಂತರದ ಚಾಂಪಿಯನ್‌ ರೋಜರ್‌ ಫೆಡರರ್‌ ವಿರುದ್ಧ ನೇರ ಸೆಟ್‌ಗಳಲ್ಲಿ ಸೋತರು. ನೊವಾಕ್‌ ಕ್ಯಾಲಿಫೊರ್ನಿಯಾದ ಇಂಡಿಯನ್ ವೆಲ್ಸ್‌ ಹಾಗೂ ಫ್ಲಾರಿಡಾದ ಕೀ ಬಿಸ್ಕೇಯ್ನ್‌ ಮಾಸ್ಟರ್ಸ್‌ ಸೀರೀಸ್‌ ಪಂದ್ಯಾವಳಿಗಳಲ್ಲಿ ಕ್ರಮವಾಗಿ ರನ್ನರ್-ಅಪ್‌ ಮತ್ತು ಚಾಂಪಿಯನ್‌ ಆದದ್ದು ವಿಶ್ವದಲ್ಲಿ 10 ಪ್ರಬಲ ಟೆನಿಸ್‌ ಪಟುಗಳ ಪಟ್ಟಿಯಲ್ಲಿ ಸ್ಥಾನ ಗಳಿಸಿಕೊಟ್ಟಿತು. ನೊವಾಕ್‌ ಇಂಡಿಯನ್‌ ವೆಲ್ಸ್‌ ಫೈನಲ್‌ನಲ್ಲಿ ರಫೆಲ್‌ ನಡಾಲ್‌ ವಿರುದ್ಧ ಸೋತು, ಕೀ ಬಿಸ್ಕೇಯ್ನ್‌ ಕ್ವಾರ್ಟರ್‌ಫೈನಲ್ಸ್‌ ಪಂದ್ಯದಲ್ಲಿ ರಫೆಲ್‌ ವಿರುದ್ದ ಜಯಗಳಿಸಿ, ಫೈನಲ್‌ ಪಂದ್ಯದಲ್ಲಿ ಗಿಲರ್ಮೊ ಕೆನಾಸ್‌ ವಿರುದ್ಧ ಗೆದ್ದರು.
ತಮ್ಮ ವೃತ್ತಿಯ ಆರಂಭದಲ್ಲಿ ಜೊಕೊವಿಕ್‌ ಮುಖ್ಯವಾಗಿ ಫ್ಯೂಚರ್ಸ್‌ ಮತ್ತು ಚಾಲೆಂಜರ್‌ ಪಂದ್ಯಾವಳಿಗಳಲ್ಲಿ ಸ್ಪರ್ಧಸಿದರಲ್ಲದೆ, ಆಗ 2003ರಿಂದ 2005ರ ತನಕ, ಪ್ರತಿಯೊಂದು ವರ್ಗದಲ್ಲಿ ಮೂರು ಪಂದ್ಯಾವಳಿಗಳಲ್ಲಿಯೂ ಜಯಗಳಿಸಿದರು. ಉಮಾಗ್‌ ಟೆನಿಸ್‌ ಪಂದ್ಯಾವಳಿ, 2004ರಲ್ಲಿನ ಅವರ ಮೊದಲ ಪ್ರವಾಸಿ ಪಂದ್ಯಾವಳಿಯಾಗಿತ್ತು.ಅಲ್ಲಿದ್ದ 32 ಸ್ಪರ್ಧಿಗಳ ಸುತ್ತಿನಲ್ಲಿ ಅವರು ಫಿಲಿಪೊ ವೊಲ್ಯಾಂಡ್ರಿ ವಿರುದ್ಧ 6-7 , 1-6 ಅಂತರದಿಂದ ಸೋಲು ಅನುಭವಿಸಿದರು. ಅರ್ಹತಾ ಪಂದ್ಯಗಳಲ್ಲಿ ಗೆದ್ದು 2005ರ ಆಸ್ಟ್ರೇಲಿಯನ್‌ ಓಪನ್ ಪ್ರವೇಶಿಸುವುದರೊಂದಿಗೆ ನೊವಾಕ್‌ ತಮ್ಮ ಮೊಟ್ಟಮೊದಲ ಗ್ರ್ಯಾನ್ ಸ್ಲ್ಯಾಮ್‌ ಪಂದ್ಯಾವಳಿ ಪ್ರವೇಶಿಸಿದರು. ಆದರೆ ಮೊದಲ ಸುತ್ತಿನಲ್ಲಿ ಮರಾಟ್‌ ಸಫಿನ್‌ ವಿರುದ್ಧ 6–0, 6–2, 6–1 ಅಂತರದಿಂದ ಸೋತರು. ಸಫಿನ್ ಮುಂದೆ ಆ ಪಂದ್ಯಾವಳಿ ಗೆದ್ದುಕೊಂಡರು.
ಬೀಜಿಂಗ್ ಒಲಿಂಪಿಕ್ಸ್‌ ಕ್ರೀಡಾಕೂಟದಲ್ಲಿನ ಟೆನಿಸ್‌ ಪಂದ್ಯಾವಳಿಯು ನೊವಾಕ್‌ ಭಾಗವಹಿಸಿದ ಮುಂದಿನ ಪಂದ್ಯಾವಳಿಯಾಗಿತ್ತು. ಇದು ಅವರ ಮೊಟ್ಟಮೊದಲ ಬೇಸಿಗೆಯ ಒಲಿಂಪಿಕ್ಸ್‌ ಆಗಿತ್ತು. ಪುರುಷರ ಡಬಲ್ಸ್‌ ವಿಭಾಗದಲ್ಲಿ ಎರಡನೆಯ ಶ್ರೇಯಾಂಕದಲ್ಲಿದ್ದ ನೊವಾಕ್‌ ಜೊಕೊವಿಕ್-ನೆನಾದ್‌ ಜಿಮೊಂಜಿಕ್‌ ಜೋಡಿಯು, ಮೊದಲನೆಯ ಸುತ್ತಿನಲ್ಲೇ ನಿರ್ಗಮಿಸಿತು. ಜೆಕ್‌ ಜೋಡಿ ಮಾರ್ಟಿನ್‌ ಡ್ಯಾಮ್‌-ಪಾವೆಲ್‌ ವಿಝ್ನರ್‌ ಜೋಡಿಯು ನೊವಾಕ್‌-ನೆನಾದ್‌ ಜೋಡಿಯ ವಿರುದ್ಧ ಭಾರಿ ಗೆಲುವು ಸಾಧಿಸಿತು. ಸಿಂಗಲ್ಸ್‌ ವಿಭಾಗದಲ್ಲಿ ಮೂರನೆಯ ಶ್ರೇಯಾಂಕಿತ ನೊವಾಕ್‌, ಸೆಮಿಫೈನಲ್ಸ್ ‌ನಲ್ಲಿ ರಫೆಲ್‌ ನಡಾಲ್‌ ವಿರುದ್ಧ 6–4, 1–6, 6–4.ಅಂತರದಿಂದ ಸೋತರು. ನಂತರ, ಇನ್ನೊಂದು ಸೆಮಿಫೈನಲ್‌ ಸೋತ ಜೇಮ್ಸ್‌ ಬ್ಲೇಕ್‌ ವಿರುದ್ಧ 6–3, 7–6 ಸೆಟ್‌ಗಳ ಗೆಲುವು ಸಾಧಿಸಿ, ಕಂಚಿನ ಪದಕ ತಮ್ಮದಾಗಿಸಿಕೊಂಡರು.
ನೊವಾಕ್‌ ಜೊಕೊವಿಕ್‌, ಆವೆ ಮಣ್ಣಿನ ಅಂಕಣದಲ್ಲಿ ಆಡಲಾದ ಮಾಂಟೆ ಕಾರ್ಲೊ ರೊಲೆಕ್ಸ್‌ ಮಾಸ್ಟರ್ಸ್‌ ಎಂಬ ಮುಂದಿನ ಎಟಿಪಿ ವರ್ಲ್ಡ್‌ ಟೂರ್‌ ಮಾಸ್ಟರ್ಸ್‌ 1000 ಪಂದ್ಯಾವಳಿಯ ಫೈನಲ್‌ ತನಕ ಮುನ್ನಡೆದರು. ಫೈನಲ್‌ ಪಂದ್ಯದಲ್ಲಿ ರಫೆಲ್ ನಡಾಲ್‌ ವಿರುದ್ಧ ಸೋತರು. ರೋಮ್‌ನಲ್ಲಿ ನಡೆದ ಇಂಟರ್ನ್ಯಾಷನಲಿ ಬಿಎನ್‌ಎಲ್‌ ಡಿ'ಇಟ್ಯಾಲಿಯಾ ಎಂಬ ಇನ್ನೊಂದು ಎಟಿಪಿ ವರ್ಲ್ಡ್‌ ಟೂರ್‌ ಮಾಸ್ಟರ್ಸ್‌ 1000 ಪಂದ್ಯಾವಳಿಯಲ್ಲಿ ನೊವಾಕ್‌ ಜೊಕೊವಿಕ್ ಹಾಲಿ ಚಾಂಪಿಯನ್‌ ಆಗಿದ್ದರು. ರೋಜರ್‌ ಫೆಡರರ್‌ ವಿರುದ್ಧ ಗೆದ್ದ ಮುಂದಿನ ಫೈನಲ್‌ ಪಂದ್ಯದಲ್ಲಿ ಸೋತರು.‌ ಸುಮಾರು 81 ವಾರಗಳ ಕಾಲ ವಿಶ್ವದಲ್ಲಿ ಮೂರನೆಯ ಸ್ಥಾನದಲ್ಲಿದ್ದ ನಂತರ, ಈ ಸೋಲಿನಿಂದಾಗಿ, ಮೇ 11ರಂದು ಘೋಷಿಸಲಾದ ಶ್ರೇಯಾಂಕ ಪಟ್ಟಿಯಲ್ಲಿ ನೊವಾಕ್‌ ಜೊಕೊವಿಕ್‌ರ ವಿಶ್ವ ಶ್ರೇಯಾಂಕವು ನಾಲ್ಕಕ್ಕೆ ಇಳಿಯುವಂತಾಯಿತು.
ರಾಟ್ಟರ್ಡಾಮ್‌ನಲ್ಲಿ ನಡೆದ ಎಬಿಎನ್‌ ಆಮ್ರೊ ವರ್ಲ್ಡ್‌ ಟೆನಿಸ್‌ ಪಂದ್ಯಾವಳಿಯ ಸೆಮಿಫೈನಲ್ಸ್‌ ತಲುಪಿದರು. ಈ ಪಂದ್ಯದಲ್ಲಿ ಮಿಕೈಲ್‌ ಯುಝ್ನಿ ವಿರುದ್ಧ ಎರಡನೆಯ ಸೆಟ್‌ನ ಟೈಬ್ರೇಕ್‌ನಲ್ಲಿ ಸೆಟ್‌ ಪಾಯಿಂಟ್‌ಗಳಿದ್ದರೂ ಸಹ 6–7 , 6–7 ಅಂತರದಲ್ಲಿ ನೋವಾಕ್‌ ಸೋತರು. ಯುಎಇ ದಲ್ಲಿ ನಡೆದ ದುಬೈ ಟೆನಿಸ್‌ ಚಾಂಪಿಯನ್ಷಿಪ್‌ ಪಂದ್ಯಾವಳಿಯಲ್ಲಿ ನೊವಾಕ್‌ ಮೊದಲ ಸುತ್ತಿನಿಂದಲೂ, ತಮ್ಮ ಎಲ್ಲ ಎದುರಾಳಿಗಳನ್ನು 3 ಸೆಟ್‌ಗಳಲ್ಲಿ ಸೋಲಿಸಿ,‌ ಸತತ ಎರಡನೆಯ ಬಾರಿ ಫೈನಲ್‌ ತಲುಪಿದರು. ಫೈನಲ್‌ ಪಂದ್ಯದಲ್ಲಿ ನೊವಾಕ್‌ ರಷ್ಯಾದ ಮಿಖೈಲ್‌ ಯುಝ್ನಿ ವಿರುದ್ಧ 7–5, 5–7, 6–3 ಸೆಟ್‌ಗಳ ಜಯ ಸಾಧಿಸಿ, ವರ್ಷದ ಮೊದಲ ಪ್ರಶಸ್ತಿ ತಮ್ಮದಾಗಿಸಿಕೊಂಡರು. ನೊವಾಕ್‌ ತಮ್ಮ ವೃತ್ತಿಯಲ್ಲಿ ಮೊಟ್ಟಮೊದಲ ಬಾರಿಗೆ ಪ್ರಶಸ್ತಿ ಉಳಿಸಿಕೊಂಡಂತಾಯಿತು.
ವರ್ಷದ ಮೊಟ್ಟಮೊದಲ ಆವೆ-ಮಣ್ಣಿನ, ಮಾಂಟೆ-ಕಾರ್ಲೊ ರೊಲೆಕ್ಸ್‌ ಮಾಸ್ಟರ್ಸ್‌ ಟೆನಿಸ್‌ ಪಂದ್ಯಾವಳಿಯಲ್ಲಿ, ಅಗ್ರ ಶ್ರೇಯಾಂಕದ ನೊವಾಕ್‌ ಸ್ಟಾನಿಸ್ಲಾಸ್‌ ವಾವ್ರಿಂಕಾ ಹಾಗೂ ಆ ಸಮಯ ಬಹಳ ಚೆನ್ನಾಗಿ ಆಡುತ್ತಿದ್ದ ಡೇವಿಡ್‌ ನಲ್ಬಂಡಿಯನ್‌ ವಿರುದ್ಧ ಜಯಗಳಿಸಿ ಸೆಮಿಫೈನಲ್ಸ್‌ ಪ್ರವೇಶಿಸಿದರು. ನಂತರ, ಫರ್ನಾಂಡೊ ವರ್ಡಾಸ್ಕೊ ವಿರುದ್ಧ ಮೊದಲ ಬಾರಿಗೆ 2-6, 2-6 ಸೆಟ್‌ಗಳಲ್ಲಿ ಸೋತರು. ರೋಮ್‌ನ ಇಂಟರ್ನ್ಯಾಷನಲಿ ಬಿಎನ್‌ಎಲ್‌ ಡಿ'ಇಟ್ಯಾಲಿಯಾ ಪಂದ್ಯಾವಳಿಯ ಕ್ವಾರ್ಟರ್‌ಫೈನಲ್ಸ್ ನಲ್ಲಿ ಪುನಃ ವರ್ಡಾಸ್ಕೊ ವಿರುದ್ಧ 6–7 , 6–3, 4–6 ಸೆಟ್‌ಗಳಲ್ಲಿ ಸೋತರು. ನಂತರ, ಕಡೆಯ ಎರಡು ತಿಂಗಳುಗಳಿಂದ 'ಅಲರ್ಜಿ' ಸಮಸ್ಯೆಗಳುಂಟಾಗುತ್ತಿದ್ದು, ಅವರ ಆಟಕ್ಕೆ ತೊಂದರೆಯಾಗುತ್ತಿತ್ತು ಎಂದು ನೊವಾಕ್‌ ಜೊಕೊವಿಕ್‌ ನಂತರ ತಿಳಿಸಿದರು.
ಮಾಂಟೆ ಕಾರ್ಲೊ ಓಪನ್‌ ಮಾಸ್ಟರ್‌ ಸೀರೀಸ್‌ನಲ್ಲಿ ನೊವಾಕ್‌ ಆಡಿದರು. ಮೂರನೆಯ ಸುತ್ತಿನಲ್ಲಿ ಡೇವಿಡ್‌ ಫೆರರ್‌ ವಿರುದ್ಧ ಪರಾಭವಗೊಂಡರು. ಎಸ್ಟೊರಿಲ್‌ ಓಪನ್ ಪಂದ್ಯಾವಳಿಯ ಫೈನಲ್‌ ಪಂದ್ಯದಲ್ಲಿ ರಿಚರ್ಡ್‌ ಗ್ಯಾಸ್ಕ್ವೆಟ್ ವಿರುದ್ದ ಜಯಗಳಿಸಿದರು. ನಂತರ, ರೋಮ್‌ನಲ್ಲಿನ ಇಂಟರ್ನ್ಯಾಷನಲಿ ಡಿ'ಇಟ್ಯಾಲಿಯಾ ಹಾಗೂ ಮಾಸ್ಟರ್ಸ್‌ ಸೀರೀಸ್‌ ಹಾಂಬರ್ಗ್‌ ಟೆನಿಸ್‌ ಪಂದ್ಯಾವಳಿಗಳ ಕ್ವಾರ್ಟರ್-‌ಫೈನಲ್ಸ್ ತನಕ ಮುನ್ನಡೆದರು. ಆದರೆ ಕ್ರಮವಾಗಿ ರಫೆಲ್‌ ನಡಾಲ್‌ ಹಾಗೂ ಕಾರ್ಲೊಸ್‌ ಮೊಯಾ ವಿರುದ್ಧ ಸೋತರು. ಫ್ರೆಂಚ್‌ ಓಪನ್‌ ಟೆನಿಸ್‌ ಪಂದ್ಯಾವಳಿಯಲ್ಲಿ ನೊವಾಕ್‌ ತಮ್ಮ ಮೊಟ್ಟಮೊದಲ ಗ್ರ್ಯಾಂಡ್‌ ಸ್ಲ್ಯಾಮ್‌ ಸೆಮಿಫೈನಲ್‌ ತಲುಪಿದರು. ಈ ಪಂದ್ಯಾವಳಿಯಲ್ಲಿ ಸತತ ವಿಜೇತ ಎನಿಸಿದ್ದ ರಫೆಲ್‌ ನಡಾಲ್‌ ವಿರುದ್ಧ ಸೋತರು.
ಯುಎಸ್‌ ಓಪನ್‌ ಸೀರೀಸ್‌ ಪಂದ್ಯಾವಳಿಯಲ್ಲಿ ನೊವಾಕ್‌ ಮಾಂಟ್ರಿಯಾಲ್‌ನ ರೋಜರ್ಸ್‌ ಕಪ್‌ ಕ್ವಾರ್ಟರ್‌ಫೈನಲ್ಸ್‌ ತನಕ ಮುನ್ನಡೆದರು. ನಂತರ ಆಂಡಿ ರೊಡ್ಡಿಕ್‌ ವಿರುದ್ಧ 6–4, 7–6 ಸೆಟ್‌ಗಳಲ್ಲಿ ಸೋತರು. ರೊಡ್ಡಿಕ್‌ ವಿರುದ್ಧದ ಈ ಸೋಲು ವರ್ಷದಲ್ಲಿ ಮೂರನೆಯದಾಗಿತ್ತು. ಸಿನ್ಸಿನಟಿಯ ವೆಸ್ಟರ್ನ್‌ & ಸದರ್ನ್‌ ಫೈನಾನ್ಷಿಯಲ್‌ ಗ್ರೂಪ್‌ ಮಾಸ್ಟರ್ಸ್‌ ಪಂದ್ಯಾವಳಿಯ ಸೆಮಿಫೈನಲ್ಸ್ ಪಂದ್ಯದಲ್ಲಿ ನೊವಾಕ್ ವಿಶ್ವದ 3ನೆಯ ಶ್ರೇಯಾಂಕಿತ ರಫೆಲ್‌ ನಡಾಲ್‌ರ ವಿರುದ್ಧ 6–1, 6–4 ಸೆಟ್‌ಗಳಲ್ಲಿ ಗೆದ್ದು, ಸತತ ಎರಡನೆಯ ವರ್ಷದಲ್ಲಿಯೂ ಸಹ ಫೈನಲ್‌ ತಲುಪುವಂತಾದರು. ಫೈನಲ್‌ನಲ್ಲಿ ವಿಶ್ವದಲ್ಲಿ 1, ಅಗ್ರಶ್ರೇಯಾಂಕದ ರೋಜರ್ ಫೆಡರರ್‌ ವಿರುದ್ಧ 6–1, 7–5 ಸೆಟ್‌ಗಳಲ್ಲಿ ಸೋತರು.
ನೊವಾಕ್‌‌ ಆ ವರ್ಷದ ಐದನೆಯ ಪಂದ್ಯಾವಳಿ, ಅಂದರೆ ವಿಯನ್ನಾದಲ್ಲಿ ನಡೆದ ಬಿಎ-ಸಿಎ ಟೆನಿಸ್‌ಟ್ರೊಫಿ ಪಂದ್ಯಾವಳಿಯ ಫೈನಲ್‌ನಲ್ಲಿ ಸ್ಟಾನಿಸ್ಲಾಸ್ ವಾವ್ರಿಂಕಾ ವಿರುದ್ಧ ಜಯಗಳಿಸಿ ಪ್ರಶಸ್ತಿ ಗೆದ್ದರು. ಮುಂದಿನ ಪಂದ್ಯಾವಳಿ, ಮಾಡ್ರಿಡ್‌ನಲ್ಲಿ ನಡೆದ ಮುಚುವಾ ಮಡ್ರಿಲೆನಾ ಮಾಸ್ಟರ್ಸ್‌ ಟೆನಿಸ್‌ ಪಂದ್ಯಾವಳಿಯ ಸೆಮಿಫೈನಲ್ಸ್‌ನಲ್ಲಿ ಡೇವಿಡ್‌ ನಲ್ಬಂಡಿಯನ್‌ ವಿರುದ್ಧ 6–4, 7–6 ಸೆಟ್‌ಗಳಲ್ಲಿ ಪರಾಭವಗೊಂಡರು. ಆ ವರ್ಷ ವಿಶ್ವದ ಮೂರನೆಯ ಶ್ರೇಯಾಂಕ ಲಭಿಸುವುದು ಖಚಿತವಾದ ನಂತರ, ವರ್ಷಾಂತ್ಯದ ಟೆನಿಸ್‌ ಮಾಸ್ಟರ್ಸ್‌ ಕಪ್‌ ಪಂದ್ಯಾವಳಿಯಲ್ಲಿ ಸ್ಪರ್ಧಿಸಲು ಅರ್ಹತೆ ಪಡೆದರು. ಆದರೆ ರೌಂಡ್‌ ರಾಬಿನ್ ಪಂದ್ಯಗಳ ಮುಂದಿನ ಹಂತಕ್ಕೆ ಮುನ್ನಡೆಯಲಿಲ್ಲ.
ನಂತರ, ಟೊರೊಂಟೊದಲ್ಲಿ ನಡೆದ ಮಾಸ್ಟರ್ಸ್‌ ಸೀರೀಸ್‌ ರೋಜರ್ಸ್‌ ಕಪ್‌ ಪಂದ್ಯಾವಳಿಯಲ್ಲಿ ಹಿಂದಿನ ವರ್ಷ ಗೆದ್ದ ಪ್ರಶಸ್ತಿಯನ್ನು ಈ ಸಲ ಉಳಿಸಿಕೊಳ್ಳುವಲ್ಲಿ ನೊವಾಕ್ ವಿಫಲರಾದರು. ‌ ಎಂಟನೆಯ ಶ್ರೇಯಾಂಕದ, ಬ್ರಿಟನ್‌ನ ಆಂಡಿ ಮರ್ರೆ ಕ್ವಾರ್ಟರ್‌ ಫೈನಲ್ಸ್ ನಲ್ಲಿ ನೊವಾಕ್‌ ಜೊಕೊವಿಕ್‌ ವಿರುದ್ಧ 6-3, 7-6 ಸೆಟ್‌ಗಳ ಗೆಲುವು ಸಾಧಿಸಿದರು. ಇದರ ಮುಂದಿನ ವಾರ ಒಹಿಯೊದ ಸಿನ್ಸಿನಟಿಯಲ್ಲಿ ನಡೆದ ವೆಸ್ಟರ್ನ್‌ & ಸದರ್ನ್‌ ಫೈನಾನ್ಷಿಯಲ್‌ ಗ್ರೂಪ್‌ ಮಾಸ್ಟರ್ಸ್‌ ಟೆನಿಸ್‌ ಪಂದ್ಯಾವಳಿಯಲ್ಲಿ ನೊವಾಕ್‌ ಜೊಕೊವಿಕ್‌ ಫೈನಲ್‌ಗೆ ಮುನ್ನಡೆದರು. ಫೈನಲ್‌ ಪಂದ್ಯದಲ್ಲಿ ಅವರು ಪುನಃ ಆಂಡಿ ಮರ್ರೆ ವಿರುದ್ಧ ನೇರ ಸೆಟ್‌ಗಳಲ್ಲಿ ಸೋತರು.
ಆಸ್ಟ್ರೇಲಿಯನ್‌ ಓಪನ್‌ ಟೆನಿಸ್‌ ಪಂದ್ಯಾವಳಿಯ ಹಾಲಿ ಚಾಂಪಿಯನ್‌ ಆದ ನೊವಾಕ್‌, ವಿಶ್ವದ ಮಾಜಿ ಪ್ರಥಮ ಶ್ರೇಯಾಂಕಿತ ಆಟಗಾರ ಆಂಡಿ ರೊಡ್ಡಿಕ್‌ ವಿರುದ್ಧ ಕ್ವಾರ್ಟರ್ ಫೈನಲ್‌ ಪಂದ್ಯದ ನಾಲ್ಕನೆಯ ಸೆಟ್‌ನಲ್ಲಿ 6–7 , 6–4, 6–2, 2–1 ಹಿನ್ನಡೆ ಅನುಭವಿಸುತ್ತಿದ್ದಾಗ, ಬಿಸಿಲ ಕಾರಣ ಆಯಾಸ, ಸ್ನಾಯು ಸೆಟೆತ ಮತ್ತು ಮೈಕೈ ನೋವಿನಿಂದ ಬಳಲಿದಾಗ, ಪಂದ್ಯ ನಿಲ್ಲಿಸಬೇಕಾಯಿತು. ನೊವಾಕ್‌ ಜೊಕೊವಿಕ್‌ನ ನಿರ್ಗಮನವು, ಈ ಪಂದ್ಯಾವಳಿಯಲ್ಲಿ ಉಳಿದ ಹಲವು ಆಟಗಾರರ ಕಟು ಟೀಕೆಗೆ ಗುರಿಯಾಯಿತು. 'ನೊವಾಕ್‌ ನಾಲ್ಕು ಗ್ರ್ಯಾಂಡ್‌ ಸ್ಲ್ಯಾಮ್‌ ಪಂದ್ಯಾವಳಿಗಳ ಪೈಕಿ ಮೂರರಲ್ಲಿ ನಿರ್ಗಮಿಸಿದ್ದಾರೆ' ಎಂದು ರೋಜರ್ ಫೆಡರರ್‌ ಅಭಿಪ್ರಾಯಪಟ್ಟರು.
ಲಂಡನ್‌ನ ಕ್ವೀನ್ಸ್‌ ಕ್ಲಬ್‌ನಲ್ಲಿ ಆರ್ಟೊಯಿಸ್‌ ಚಾಂಪಿಯನ್ಷಿಪ್‌ ಪಂದ್ಯಾವಳಿಯನ್ನು ಹುಲ್ಲುಹಾಸಿನ ಟೆನಿಸ್ ಅಂಕಣದಲ್ಲಿ ಆಯೋಜಿಸಲಾಯಿತು. ಇದರ ಫೈನಲ್‌ ಪಂದ್ಯದಲ್ಲಿ ನೊವಾಕ್‌ ಜೊಕೊವಿಕ್‌-ರಫೆಲ್‌ ನಡಾಲ್‌ ವಿರುದ್ಧ ಪುನಃ ನೇರ ಸೆಟ್‌ಗಳಲ್ಲಿ , 7–5) ಸೋತರು. ಪ್ರತಿಷ್ಠಿತ ವಿಂಬಲ್ಡನ್‌ ಟೆನಿಸ್‌ ಪಂದ್ಯಾವಳಿಯಲ್ಲಿ ನೊವಕ್ ಮೂರನೆಯ ಶ್ರೇಯಾಂಕದ ಆಟಗಾರರಾಗಿದ್ದರು. ಆದರೆ, ಎರಡನೆಯ ಸುತ್ತಿನಲ್ಲೇ ಮರಾಟ್‌ ಸಫಿನ್‌ ವಿರುದ್ಧ ಸೋತರು. ಇದರೊಂದಿಗೆ ನೋವಕ್‌ ಸತತ ಐದು ಗ್ರ್ಯಾಂಡ್‌ ಸ್ಲ್ಯಾಮ್‌ ಪಂದ್ಯಾವಳಿಗಳಲ್ಲಿ ಕನಿಷ್ಠ ಪಕ್ಷ ಸೆಮಿಫೈನಲ್ಸ್ ತಲುಪುವ ಅಭಿಯಾನವು ಅಂತ್ಯಗೊಂಡಿತು.
ಸರ್ಬಿಯಾ ಜೆಕ್‌ ಗಣರಾಜ್ಯವನ್ನು 3-2 ಅಂತರದಿಂದ ಸೋಲಿಸಿ ಡೇವಿಸ್ ಕಪ್‌ ಫೈನಲ್‌ ತಲುಪಲು ನೆರವಾದ ನಂತರ, ನೊವಾಕ್‌ ಅಗ್ರ ಶ್ರೇಯಾಂಕದ ಆಟಗಾರ ಹಾಗೂ ಹಾಲಿ ವಿಜೇತರಾಗಿ ಚೀನಾ ಓಪನ್‌ ಟೆನಿಸ್‌ ಪಂದ್ಯಾವಳಿಯಲ್ಲಿ ಸ್ಪರ್ಧಿಸಿದರು. ಮಾವೊಕ್ಷಿನ್‌ ಗಾಂಗ್‌, ಮರಡಿ ಫಿಷ್‌ , ಗಿಲ್ಸ್‌ ಸೈಮನ್‌ ಮತ್ತು ಜಾನ್‌ ಇಸ್ನರ್‌ ವಿರುದ್ಧ ಜಯಗಳಿಸಿದ ನೊವಾಕ್‌, ಫೈನಲ್‌ ತಲುಪಿದರು. ಸತತ ಎರಡನೆಯ ವರ್ಷ ಈ ಪ್ರಶಸ್ತಿ ಗೆದ್ದರು. ಫೈನಲ್ ಪಂದ್ಯದಲ್ಲಿ ನೊವಾಕ್‌ ಎಂಟನೆಯ ಶ್ರೇಯಾಂಕದ ಆಟಗಾರ, ಸ್ಪೇಯ್ನ್‌ನ ಡೇವಿಡ್‌ ಫೆರರ್‌ ವಿರುದ್ಧ 6-2, 6-4 ಸೆಟ್‌ಗಳ ವಿಜಯ ಸಾಧಿಸಿದರು.
ರೋಮ್‌ನಲ್ಲಿ ನಡೆದ ಇಂಟರ್ನ್ಯಾಷನಲಿ ಡಿ'ಇಟ್ಯಾಲಿಯಾದಲ್ಲಿ ನಾಲ್ಕನೆಯ ಮಾಸ್ಟರ್‌ ಸೀರೀಸ್‌ ಪಂದ್ಯಾವಳಿಯ ಸಿಂಗಲ್ಸ್‌ ಪ್ರಶಸ್ತಿ ತಮ್ಮದಾಗಿಸಿಕೊಂಡರು. ತರುವಾಯ ವಾರ ಹಾಂಬರ್ಗ್‌ ಮಾಸ್ಟರ್ಸ್‌ ಸೆಮಿ-ಫೈನಲ್ಸ್ ನಲ್ಲಿ ನೊವಾಕ್‌ ರಫೆಲ್‌ ನಡಾಲ್‌ ವಿರುದ್ಧ ಸೋಲು ಅನುಭವಿಸಿದರು. ಪ್ಯಾರಿಸ್‌ನ ಫ್ರೆಂಚ್‌ ಓಪನ್‌ ಟೆನಿಸ್‌ ಪಂದ್ಯಾವಳಿಯಲ್ಲಿ, ಫೆಡರರ್‌ ಮತ್ತು ನಡಾಲ್‌ ನಂತರ ನೊವಾಕ್‌ ಜೊಕೊವಿಕ್‌ ಮೂರನೆಯ ಶ್ರೇಯಾಂಕದ ಆಟಗಾರರಾಗಿದ್ದರು. ಈ ಪಂದ್ಯಾವಳಿ ಸೆಮಿಫೈನಲ್ಸ್ ‌ನಲ್ಲಿ ನೊವಾಕ್‌ ರಫೆಲ್‌ ನಡಾಲ್‌ ವಿರುದ್ಧ ನೇರ ಸೆಟ್‌ಗಳ ಸೋಲು ಅನುಭವಿಸಿದರು.
ವರ್ಷಾರಂಭದಲ್ಲಿ ನೊವಾಕ್‌, ಆಸ್ಟ್ರೇಲಿಯಾದ ಕ್ವೀನ್ಸ್‌ಲೆಂಡ್‌ ರಾಜಧಾನಿ ಬ್ರಿಸ್ಬೇನ್‌ನಲ್ಲಿ ನಡೆದ ಬ್ರಿಸ್ಬೇನ್‌ ಇಂಟರ್ನ್ಯಾಷನಲ್‌ ಟೆನಿಸ್ ಪಂದ್ಯಾವಳಿಯಲ್ಲಿ ಸ್ಪರ್ಧಿಸಿದರು. ಮೊದಲ ಸುತ್ತಿನಲ್ಲೇ ನೊವಾಕ್‌ ಅರ್ನೆಸ್ಟ್ಸ್‌ ಗುಲ್ಬಿಸ್‌ ವಿರುದ್ಧ ಅನಿರೀಕ್ಷಿತ ಸೋಲುಣ್ಣಬೇಕಾಯಿತು. ಸಿಡ್ನಿಯಲ್ಲಿ ಮೆಡಿಬ್ಯಾಂಕ್‌ ಇಂಟರ್ನ್ಯಾಷನಲ್‌ ಟೆನಿಸ್‌ ಪಂದ್ಯಾವಳಿಯ ಸೆಮಿಫೈನಲ್ಸ್ ನಲ್ಲಿ ನೊವಾಕ್ ಜಾರ್ಕೊ ನೀಮಿನೆನ್‌ ವಿರುದ್ಧ ಸೋತರು. ‌ ಈ ಪಂದ್ಯ ಗೆದ್ದಿದ್ದಲ್ಲಿ, ನೊವಾಕ್‌ ಜೊಕೊವಿಕ್‌ ವಿಶ್ವದ ಎರಡನೆಯ ಶ್ರೇಯಾಂಕಿತ ಆಟಗಾರರಾಗುತ್ತಿದ್ದರು.
ವರ್ಷಾರಂಭದಲ್ಲಿ ನೊವಾಕ್‌, ಸರ್ಬಿಯಾದ ಟೆನಿಸ್‌ ಆಟಗಾರ್ತಿ, ವಿಶ್ವದಲ್ಲಿ ಮೂರನೆಯ ಶ್ರೇಯಾಂಕದ ಜೆಲೆನಾ ಜಾಂಕೊವಿಕ್‌ ಒಂದಿಗೆ ಹಾಪ್ಮನ್ಸ್‌ ಕಪ್‌ ಮಿಶ್ರ ಡಬಲ್ಸ್‌ ಪಂದ್ಯಾವಳಿಯಲ್ಲಿ ಸ್ಪರ್ಧಿಸಿದರು. ರೌಂಡ್‌-ರಾಬಿನ್‌ ಹಂತದಲ್ಲಿನ ತಮ್ಮ ಪಾಲಿನ ಎಲ್ಲ ಪಂದ್ಯಗಳಲ್ಲಿಯೂ ನೊವಾಕ್‌ ಜಯಗಳಿಸಿದರು. ಮೊದಲ ಶ್ರೇಯಾಂಕದಲ್ಲಿದ್ದ ತಮ್ಮ ಸರ್ಬಿಯಾ ತಂಡ, ಫೈನಲ್‌ ತಲುಪಿತು. ಫೈನಲ್‌ ಪಂದ್ಯದಲ್ಲಿ ಸರ್ಬಿಯಾ ಎರಡನೆಯ ಶ್ರೇಯಾಂಕದ ಅಮೆರಿಕಾ ಸಂಯುಕ್ತ ಸಂಸ್ಥಾನ ತಂಡದ ವಿರುದ್ಧ 1-2 ಅಂತರದಿಂದ ಸೋತಿತು.
ವಿಂಬಲ್ಡನ್‌ ಪಂದ್ಯಾವಳಿ ಮುಗಿದು ಮೂರು ವಾರಗಳ ನಂತರ, ತಮ್ಮ ಮೊಟ್ಟಮೊದಲ ಪಂದ್ಯಾವಳಿಯಲ್ಲಿ ಜಯಗಳಿಸಿದರು. ಆಮ್ಸ್ಟರ್ಫೂರ್ಟ್‌ನಲ್ಲಿ ಡಚ್‌ ಓಪನ್‌ ಪಂದ್ಯಾವಳಿಯಲ್ಲಿ ಜಯಗಳಿಸಿದರು. ಈ ಪಂದ್ಯಾವಳಿಯುದ್ದಕ್ಕೂ ಒಂದು ಸೆಟ್‌ನಲ್ಲಿಯೂ ಸೋಲದೇ, ಫೈನಲ್‌ ಪಂದ್ಯದಲ್ಲಿ ನಿಕಾಲಸ್‌ ಮ್ಯಾಸ್ಸು ವಿರುದ್ಧ ಗೆದ್ದರು. ನೊವಾಕ್‌ ಮೆಟ್ಜ್‌ನ ಒಪೆನ್ ಡಿ ಮೊಸೆಲ್‌ನಲ್ಲಿ ತಮ್ಮ ವೃತ್ತಿ ಜೀವನದ ಎರಡನೆಯ ಪಂದ್ಯಾವಳಿಯಲ್ಲಿ ಜಯಗಳಿಸಿದರು. ಹೀಗೆ ತಮ್ಮ ವೃತ್ತಿಯಲ್ಲಿ ಮೊದಲ ಬಾರಿಗೆ 20 ಅತ್ಯುತ್ತಮ ಟೆನಿಸ್‌ ಆಟಗಾರರ ಪಟ್ಟಿಗೆ ಪ್ರವೇಶಿಸಿದರು.
ಗೆರ್ರಿ ವೆಬರ್‌ ಓಪನ್‌ ಪಂದ್ಯಾವಳಿಯಲ್ಲಿ ಸ್ಪರ್ಧಿಸುವುದರೊಂದಿಗೆ ನೊವಾಕ್‌ ಜೊಕೊವಿಕ್‌ ಹುಲ್ಲುಹಾಸಿನ ಅಂಕಣದಲ್ಲಾಡುವ ಋತು ಆರಂಭಿಸಿದರು. ರೋಜರ್‌ ಫೆಡರರ್‌ ಈ ಪಂದ್ಯಾವಳಿಯಿಂದ ಹಿಂದೆ ಸರಿದ ಕಾರಣ, ನೊವಾಕ್‌ ಅಗ್ರಶ್ರೇಯಾಂಕಿತರಾಗಿ ಸ್ಪರ್ಧಿಸಿದರು. ಈ ಪಂದ್ಯಾವಳಿಯ ಫೈನಲ್‌ನಲ್ಲಿ ಜರ್ಮನಿಯ ಟಾಮಿ ಹಾಸ್‌ ವಿರುದ್ಧ ಸೋತರು. ವಿಂಬಲ್ಡನ್‌ ಪಂದ್ಯಾವಳಿಯ ಕ್ವಾರ್ಟರ್‌ಫೈನಲ್ಸ್ ‌ನಲ್ಲಿಯೂ ಸಹ ಜೊಕೊವಿಕ್‌ ಟಾಮಿ ಹಾಸ್‌ ವಿರುದ್ಧ 7–5, 7–6 , 4–6, 6–3 ಸೆಟ್‌ಗಳಲ್ಲಿ ಸೋತರು.
ಸತತ ಮೂರನೆಯ ವರ್ಷದ ಅಂತ್ಯದಲ್ಲಿ ನೊವಾಕ್‌ ವಿಶ್ವದ 3ನೆಯ ಶ್ರೇಯಾಂಕಿತರಾಗಿ ಉಳಿದರು. ಈಡೀ ವರ್ಷದಲ್ಲಿ ನೊವಾಕ್‌ 97 ಪಂದ್ಯಗಳನ್ನಾಡಿದರು. ಎಟಿಪಿ ವರ್ಲ್ಡ್‌ ಟೂರ್‌ನಲ್ಲಿ ಆಟಗಾರನೊಬ್ಬ ಆಡಿದ ಅತಿಹೆಚ್ಚು ಪಂದ್ಯಗಳಿವು. ಇದರಲ್ಲಿ 78 ವಿಜಯ ಹಾಗೂ 19 ಪರಾಜಯಗಳಿದ್ದವು. ಹಲವು ಪಂದ್ಯಗಳನ್ನು ಗೆಲ್ಲುವ ಮೂಲಕ ಎಟಿಪಿ ವರ್ಲ್ಡ್‌ ಟೂರ್‌ನಲ್ಲಿ ಅಗ್ರಸ್ಥಾನದಲ್ಲಿದ್ದರಲ್ಲದೆ, 10 ಪಂದ್ಯಾವಳಿಗಳಲ್ಲಿ ಫೈನಲ್ಸ್‌ ತಲುಪಿ, 5ರಲ್ಲಿ ಜಯಗಳಿಸಿದ್ದು ಅಮೋಘ ಸಾಧನೆಯಾಗಿದೆ.
ಹೀಗೆ 2009ರ ಯುಎಸ್‌ ಓಪನ್‌ ಪಂದ್ಯಾವಳಿಯಲ್ಲಿ, ನೊವಾಕ್‌ ಕೇವಲ ಎರಡೇ ಸೆಟ್‌ ಕೈಬಿಟ್ಟು ಸೆಮಿಫೈನಲ್ಸ್‌ ತನಕ ಮುನ್ನಡೆದರು. ತಮ್ಮದೇ ಹಾದಿಯಲ್ಲಿ ಅವರು ಇವಾನ್‌ ಲ್ಯುಬಿಸಿಕ್‌, 15ನೆಯ ಶ್ರೇಯಾಂಕದ ರಡೆಕ್‌ ಸ್ಟೆಫನೆಕ್‌ ಮತ್ತು 10ನೆಯ ಶ್ರೇಯಾಂಕದ ಫರ್ನಾಂಡೊ ವರ್ಡಾಸ್ಕೊರಂತಹ ಆಟಗಾರರನ್ನು ಸೋಲಿಸಿದ್ದರು. ಆದರೆ, ಸೆಮಿಫೈನಲ್ಸ್‌ಗಳಲ್ಲಿ ರೋಜರ್‌ ಫೆಡರರ್‌ ವಿರುದ್ಧ ಬಹಳಷ್ಟು ಸೆಣಸಾಟದ ಪಂದ್ಯದಲ್ಲಿ 7–6 , 7–5, 7–5 ಸೆಟ್‌ಗಳಲ್ಲಿ ಸೋತರು.
ಆಸ್ಟ್ರೇಲಿಯನ್‌ ಓಪನ್‌ ಟೆನಿಸ್‌ ಪಂದ್ಯಾವಳಿಯ ನೊವಾಕ್‌ ಜೊಕೊವಿಕ್‌ ಕ್ವಾರ್ಟರ್‌‌ಫೈನಲ್ಸ್‌ ಪಂದ್ಯದಲ್ಲಿ ಜೊ-ವಿಲ್ಫ್ರೆಡ್‌ ಸೊಂಗಾ ವಿರುದ್ಧ ಐದು ಸೆಟ್‌ಗಳಲ್ಲಿ , 7–6 , 6–1, 3–6, 1–6) ಸೋಲು ಕಂಡರು. ಪಂದ್ಯದ ಮುಂಚೆ ಮತ್ತು ನಾಲ್ಕನೆಯ ಸೆಟ್‌ನಿಂದ ಮುಂದಕ್ಕೆ ಅವರಿಗೆ ಜ್ವರವಿದ್ದ ಕಾರಣ ಜಯ ಕಾಣಲಾಗಲಿಲ್ಲ. ಸೋತರೂ ಸಹ, ನೊವಾಕ್‌ ತಮ್ಮ ವೃತ್ತಿ ಜೀವನದ ಉನ್ನತ ಎನ್ನುವ ವಿಶ್ವದ 2ನೆಯ ಶ್ರೇಯಾಂಕ ಉಳಿಸಿಕೊಂಡರು.
ತಮ್ಮ ಸ್ವಸ್ಥಳ ಬೆಲ್‌ಗ್ರೇಡ್‌ನಲ್ಲಿ ನಡೆದ ಸರ್ಬಿಯಾ ಓಪನ್‌ ಟೆನಿಸ್ ಪಂದ್ಯಾವಳಿಯಲ್ಲಿ ಹಾಲಿ ವಿಜೇತರಾಗಿದ್ದ ನೊವಾಕ್‌, ಕ್ವಾರ್ಟರ್‌ಫೈನಲ್ಸ್ ನಲ್ಲಿ ವಿಶ್ವದ 330ನೆಯ ಶ್ರೇಯಾಂಕಿತ ಫಿಲಿಪ್‌ ಕ್ರಜಿನೊವಿಕ್‌ ವಿರುದ್ಧ 4-6 ಸೆಟ್‌ ಗಳ ಹಿನ್ನಡೆ ಸಂದರ್ಭದಲ್ಲಿ, ಪಂದ್ಯದಿಂದ ಹಿಂದೆ ಸರಿದರು. ಅನಾರೋಗ್ಯದ ಕಾರಣ ತಾವು ಮ್ಯೂಚುವಾ ಮಡ್ರಿಲೆನಾ ಮಾಡ್ರಿಡ್‌ ಓಪನ್‌ ಪಂದ್ಯಾವಳಿಯಿಂದ ಹಿಂದೆ ಸರಿಯುವರೆಂದು ನೊವಾಕ್‌ ಘೋಷಿಸಿದ್ದರು.
ನೊವಾಕ್‌ ಈ ವರ್ಷಾರಂಭದಲ್ಲಿ ಕೂಯಾಂಗ್‌ ಕ್ಲಾಸಿಕ್‌ ಟೆನಿಸ್‌ ಪ್ರದರ್ಶನಾತ್ಮಕ ಟೆನಿಸ್‌ ಪಂದ್ಯದಲ್ಲಿ ಆಡಿದರು. ತಮ್ಮ ಮೊದಲ ಪಂದ್ಯದಲ್ಲಿ ಅವರು ಟಾಮಿ ಹಾಸ್‌ ವಿರುದ್ಧ ಜಯಗಳಿಸಿ, ಎರಡನೆಯ ಪಂದ್ಯದಲ್ಲಿ ಫರ್ನಾಂಡೊ ವರ್ಡಾಸ್ಕೊ ವಿರುದ್ಧ ಪರಾಭವಗೊಂಡರು. ಆಸ್ಟ್ರೇಲಿಯಾದ ಟೆನಿಸ್‌ ಆಟಗಾರ ಬರ್ನಾರ್ಡ್‌ ಟೊಮಿಕ್‌ ವಿರುದ್ಧ ನೊವಾಕ್‌ ಪ್ರದರ್ಶನಾತ್ಮಕ ಪಂದ್ಯವನ್ನಾಡಿ ಸೋತರು.
ನಂತರ, ಬೆಲ್‌ಗ್ರೇಡ್‌ನ ಆವೆ ಮಣ್ಣಿನ ಅಂಕಣದಲ್ಲಿ ಡೇವಿಸ್‌ ಕಪ್‌ನ ಸಮ-ಸಮ ಪಂದ್ಯದಲ್ಲಿ ತಮ್ಮ ದೇಶ ಸರ್ಬಿಯಾ ತಂಡದ ಸದಸ್ಯರಾಗಿ, ಅಮೆರಿಕಾ ಸಂಯುಕ್ತ ಸಂಸ್ಥಾನದ ವಿರುದ್ಧ ಆಡಿದರು. ಈ 3-2 ಅಂತರದಿಂದ ಜಯಗಳಿಸಿದ ಸರ್ಬಿಯಾ ಮೊಟ್ಟಮೊದಲ ಬಾರಿಗೆ ಕ್ವಾರ್ಟರ್‌ಫೈನಲ್‌ ಹಂತ ತಲಪಲು ನೊವಾಕ್‌ ಕಾರಣರಾದರು. ಸ್ಯಾಮ್ ಕ್ವೆರಿ ಹಾಗೂ ಜಾನ್‌ ಇಸ್ನರ್‌ ವಿರುದ್ಧ ಕ್ರಮವಾಗಿ ನಾಲ್ಕು ಮತ್ತು ಐದು ಸೆಟ್‌ಗಳಲ್ಲಿ ಜಯಗಳಿಸಿದರು.
ಐದು ಸದಸ್ಯರುಳ್ಳ ತಮ್ಮ ಇಡೀ ಕುಟುಂಬವು ಸರ್ಬಿಯಾದಿಂದ ಬ್ರಿಟನ್‌ಗೆ ಹೋಗಿ ವಾಸಿಸಲು ಸಾಕಷ್ಟು ಛಲದ ಅಗತ್ಯವಿತ್ತು. ಇಂತವೆಲ್ಲಾ ವದಂತಿಗಳು ನೊವಾಕ್‌ನ ಆಟದ ಮೇಲೆ ಯಾವುದೇ ಪರಿಣಾಮ ಬೀರಲಿಲ್ಲ. ಒಮ್ಮೆ ಫ್ರೆಂಚ್‌ ಓಪನ್‌ ಕ್ವಾರ್ಟರ್‌ಫೈನಲ್‌ ಹಾಗೂ ವಿಂಬಲ್ಡನ್‌ ಪಂದ್ಯಾವಳಿಯ ನಾಲ್ಕನೆಯ ಸುತ್ತಿಗೆ ಮುನ್ನಡೆದ ಕಾರಣ ನೊವಾಕ್‌ 40 ಪ್ರಮುಖ ಟೆನಿಸ್‌ ಆಟಗಾರರ ಪಟ್ಟಿಯಲ್ಲಿ ಶ್ರೇಯಾಂಕ ಗಳಿಸಿಕೊಂಡರು.
ಅವರು ಎರಡು ಗ್ರ್ಯಾನ್ ಸ್ಲ್ಯಾಮ್‌ ಸಿಂಗಲ್ಸ್‌ ಪಂದ್ಯಾವಳಿಗಳನ್ನು ಗೆದ್ದಿದ್ದಾರೆ. ಇದರೊಂದಿಗೆ ನೊವಾಕ್‌ ಗ್ರ್ಯಾನ್‌ ಸ್ಲ್ಯಾಮ್‌ ಪ್ರಶಸ್ತಿ ಗೆಲ್ಲುವ ಮೊದಲ ಸರ್ಬಿಯನ್‌ ಹಾಗೂ ಓಪನ್‌ ಯುಗದಲ್ಲಿ, ವರ್ಷದ ನಾಲ್ಕೂ ಗ್ರ್ಯಾನ್‌ ಸ್ಲ್ಯಾಮ್‌ ಟೆನಿಸ್‌ ಪಂದ್ಯಾವಳಿಗಳ ಸೆಮಿಫೈನಲ್‌ ತನಕ ಮುನ್ನಡೆದ ಅತಿ ಕಿರಿ ವಯಸ್ಕ ಆಟಗಾರರಾದರು.
ಸರ್ಬಿಯಾದ ಅತ್ಯುತ್ತಮ ಕ್ರೀಡಾಪಟು ಮತ್ತು ಸರ್ಬಿಯಾ ಒಲಿಂಪಿಕ್‌ ಸಮಿತಿಯ ವತಿಯಿಂದ ಅತ್ಯುತ್ತಮ ಕ್ರೀಡಾಪಟು ಎಂಬ ಜೋಡಿ ಪ್ರಶಸ್ತಿಗಳಿಂದ ಪುರಸ್ಕೃತರಾಗಿದ್ದಾರೆ. ನೋವಾಕ್‌ ಇತಿಹಾಸದಲ್ಲೇ ಸರ್ಬಿಯಾದ ಅತ್ಯುತ್ತಮ ಟೆನಿಸ್‌ ಆಟಗಾರ, ಹಾಗೂ, ಹಿಂದೆ ಅಸ್ತಿತ್ವದಲ್ಲಿದ್ದ ರಾಷ್ಟ್ರ ಯುಗೊಸ್ಲಾವಿಯಾದಿಂದ ಬಂದ ಅತ್ಯುತ್ತಮ ಆಟಗಾರರಲ್ಲಿ ಒಬ್ಬರು ಎಂದು ಪರಿಗಣಿಸಲಾಗಿದೆ.
ನಂತರದ 2010ರ ವಿಂಬಲ್ಡನ್‌ ಚಾಂಪಿಯನ್ಷಿಪ್ಸ್‌ನಲ್ಲಿ ನೊವಾಕ್‌ ಜೊಕೊವಿಕ್‌ ಪುನಃ ಮೂರನೆಯ ಶ್ರೇಯಾಂಕದವರಾದರು. ಒಲಿವಿಯರ್‌ ರೊಚಸ್‌, ಟೇಯ್ಲರ್‌ ಡೆಂಟ್‌, ಅಲ್ಬರ್ಟೊ ಮಾಂಟೆನ್ಸ್‌, ಲೇಯ್ಟನ್‌ ಹ್ಯೂಯಿಟ್‌ ಮತ್ತು ಯೆನ್‌-ಹ್ಸು-ಲು ವಿರುದ್ಧ ಜಯಗಳಿಸಿ ಸೆಮಿಫೈನಲ್ಸ್‌ ತಲುಪಿ, ಟಾಮಸ್‌ ಬರ್ಡಿಚ್ ವಿರುದ್ಧ 6–3, 7–6, 6–3 ನೇರ ಸೆಟ್‌ಗಳಲ್ಲಿ ಸೋತರು.
ನೊವಾಕ್‌ ನಿಖಿಲ್‌ ಜೊಕೊವಿಕ್‌ , 1987ರ ಮೇ 22ರಂದು, ಅಂದಿನ ಸೊಸಿಯಾಲಿಸ್ಟ್ ಫೆಡರಲ್ ರಿಪಬ್ಲಿಕ್ ಯುಗೊಸ್ಲಾವಿಯಾ, ಸಾಮಾಜಿಕ ಒಕ್ಕೂಟದ ಗಣರಾಜ್ಯದ ರಾಜಧಾನಿ ಬೆಲ್‌ಗ್ರೇಡ್‌ನಲ್ಲಿ, ಜಾನ್‌ ಮತ್ತು ಡಯನಾ ಜೊಕೊವಿಕ್‌ ಅವರ ಪುತ್ರರಾಗಿ ಜನಿಸಿದರು.
ವಿಂಬಲ್ಡನ್‌ ಪಂದ್ಯಾವಳಿಯ ಐದು ತಾಸುಗಳ ಕಾಲ ನಡೆದ ಕ್ವಾರ್ಟರ್‌ಫೈನಲ್‌ ಪಂದ್ಯನಲ್ಲಿ ಮಾರ್ಕೊಸ್ ಬಗ್ಡಾಟಿಸ್‌ ವಿರುದ್ಧ 7–6 , 7–6 , 6–7 , 4–6, 7–5 ಸೆಟ್‌ಗಳ ಜಯ ಸಾಧಿಸಿದರು. ರಫೆಲ್‌ ನಡಾಲ್‌ ವಿರುದ್ಧದ ಸೆಮಿಫೈನಲ್‌ ಪಂದ್ಯವಾಡುವಾಗ, ಬೆನ್ನು ಮತ್ತು ಕಾಲು ಸಮಸ್ಯೆಗಳಿಂದಾಗಿ ಆಟ ಬಿಟ್ಟುಕೊಡಬೇಕಾಯಿತು.
ಕ್ಯಾಲಿಫೊರ್ನಿಯಾದ ಇಂಡಿಯನ್‌ ವೆಲ್ಸ್‌ನಲ್ಲಿ ನಡೆದ ಮಾಸ್ಟರ್ಸ್‌ ಸೀರೀಸ್‌ ಫೆಸಿಫಿಕ್‌ ಲೈಫ್‌ ಓಪನ್‌ ಪಂದ್ಯದಲ್ಲಿ ನೊವಾಕ್‌ ತಮ್ಮ ವೃತ್ತಿಯ ಒಂಬತ್ತನೆಯ ಸಿಂಗಲ್ಸ್‌ ಪ್ರಶಸ್ತಿ ಗಳಿಸಿದರು. ಮೂರು ಸೆಟ್‌ಗಳುಳ್ಳ ಫೈನಲ್‌ ಪಂದ್ಯದಲ್ಲಿ ಮರಡಿ ಫಿಷ್‌ ವಿರುದ್ಧ ಗೆಲುವು ಸಾಧಿಸಿದರು.
ಇವರ ಕಿರಿಯ ಸಹೋದರರರಾದ ಜೊರ್ಡ್‌ ಮತ್ತು ಮಾರ್ಕೊ ಸಹ, ವೃತ್ತಿಪರರಾಗುವ ಆಕಾಂಕ್ಷೆಯ ಟೆನಿಸ್‌ ಆಟಗಾರರಾಗಿದ್ದಾರೆ. ನೋವಾಕ್‌ ಹಾಗೂ ತಮ್ಮದೇ ದೇಶದವರಾದ, ಬೆಲ್‌ಗ್ರೇಡ್‌ ಮೂಲದ ಜೆಲೆನಾ ರಿಸ್ಟಿಕ್‌ ನಡುವೆ ಕಳೆದ ಐದು ವರ್ಷಗಳಿಂದ ಪ್ರೇಮಸಂಬಂಧವಿದೆ.
ನೊವಾಕ್ ಜೊಕೊವಿಕ್‌ ಸರ್ಬಿಯಾ ಮೂಲದ ಒಬ್ಬ ವೃತ್ತಿಪರ ಟೆನಿಸ್‌ ಆಟಗಾರ. ವೃತ್ತಿಪರ ಟೆನಿಸ್‌ ಆಟಗಾರರ ಸಂಘ ದ ಶ್ರೇಯಾಂಕ ಪಟ್ಟಿಯಲ್ಲಿ ಸದ್ಯಕ್ಕೆ ಮೊದಲನೆ ಸ್ಥಾನದಲ್ಲಿದ್ದಾರೆ.
ನಂತರ, ಬಾರ್ಕ್ಲೇಯ್ಸ್‌‌ ದುಬೈ ಟೆನಿಸ್‌ ಚಾಂಪಿಯನ್ಷಿಪ್‌ ಪಂದ್ಯಾವಳಿಯ ಸೆಮಿ-ಫೈನಲ್ಸ್‌ ಪಂದ್ಯದಲ್ಲಿ ಅಮೆರಿಕಾ ಸಂಯುಕ್ತ ಸಂಸ್ಥಾನದ ಆಂಡಿ ರೊಡ್ಡಿಕ್‌ ವಿರುದ್ಧ ಪರಾಭವಗೊಂಡರು.
ಸರ್ಬಿಯಾದ ಅತ್ಯುತ್ತಮ ಅಥ್ಲೀಟ್‌ ಪಟು ಎಂದು ಸ್ವರ್ಣ ಪದಕ ಹಾಗೂ ಸರ್ಬಿಯಾ ಒಲಿಂಪಿಕ್‌ ಸಮಿತಿ ಘೋಷಿಸಿದ ಅತ್ಯುತ್ತಮ ಕ್ರೀಡಾಪಟು ಪ್ರಶಸ್ತಿ ಪುರಸ್ಕೃತರಾದರು.
ಇಪ್ಪತ್ತನೆಯ ಶತಮಾನದ ಉತ್ತರಾರ್ಧದ ಸಾಹಿತ್ಯ ಸಾಮಾನ್ಯವಾಗಿ ಪ್ರತಿಭನೆಯ ಸಾಹಿತ್ಯವೇ ಆಗಿದೆ. ಈ ನವೋದಯ, ನವ್ಯ , ದಲಿತ, ಬಂಡಾಯ ಕಾವ್ಯಗಳು ಒಂದು ಆದ ನಂತರ ಮತ್ತೊಂದು ಕ್ರಮವಾಗಿ ಆಯಿತೆಂದು ಹೇಳಲು ಬರುವುದಿಲ್ಲ. ಒಂದರ ಕೊರತೆಯನ್ನು ಇನ್ನೊಂದು ತುಂಬುತ್ತಾ ಕೆಲವೊಮ್ಮೆ ಜೊತೆ ಜೊತೆಯಾಗಿ ಹೊರಹೊಮ್ಮಿವೆ. ಇವು ಒಂದಕ್ಕೊಂದು ಪೂರಕವಾಗಿ ಆಧುನಿಕ ಕನ್ನಡ ಕಾವ್ಯ ಪರಂಪರೆಯನ್ನು ರೂಪಿಸಿದವು ಎನ್ನಬಹುದು.
ಈಗಲೂ ನವೋದಯ, ನವ್ಯ, ದಲಿತ ಕಾವ್ಯ, ಬಂಡಾಯ ಇವು ಒಟ್ಟಿಗೆ ಇವೆ. ಈ ಪರಂಪರೆಗೆ ಹಿಂದಿನ ಹಳೆಗನ್ನಡ, ನಡುಕನ್ನಡ ದ ಒಂದು ಸಾವಿರ ವರ್ಷದ ಕನ್ನಡ ಇತಿಹಾಸದ ಪರಂಪರೆ ಸೇರಿದೆ ಮತ್ತು ಜೊತೆ ಜೊತೆ ಇವೆ. ಪಂಪನ ಚಂಪೂ, ಬಸವಣ್ಣನ ವಚನ, ಕುಮಾರವ್ಯಾಸನ ಷಟ್ಪದಿ, ಸರ್ವಜ್ಞನ ತ್ರಿಪದಿ ಇವೆಲ್ಲವೂ ಇದರೊಡನೆ ಸಂಬಂಧಿಸಿದೆ. ಹೊಸ ಚಿಗುರು, ಹಳೆ ಬೇರು ಎಂಬಂತೆ ಹಳತು ಹೊಸತಕ್ಕೆ ಪೂರಕವಾಗಿದೆ. ಕಾವ್ಯದಲ್ಲಿ ಈ ಪ್ರತಿಭಟನೆಯ ದನಿ ಮೊದಲಿಂದಲೂ ಇದ್ದೇ ಇದೆ. ವಚನಗಳಲ್ಲಿ ಇದನ್ನು ಸ್ಪಷ್ಟವಾಗಿ ಕಾಣಬಹುದು.
ಆಯಾ ಕಾಲಕ್ಕೆ ತಕ್ಕಂತೆ ಕಾವ್ಯವು ಪ್ರತಿಸ್ಪಂದಿಸಿದೆ. ಆಧುನಿಕ ಸಾಹಿತ್ಯಕ್ಕೆ ಪಶ್ಚಿಮದ ಅದರಲ್ಲೂ ಇಂಗ್ಲಿಷ್ ಸಾಹಿತ್ಯದ ಪ್ರಭಾವ ಹೆಚ್ಚಿನದು. ಪಾಶ್ಚಾತ್ಯದ ರೊಮ್ಯಾಂಟಿಕ್ ; ಮಾಡರ್ನಿಸ್ಟ್ ; ಮಾರ್ಕಿಸ್ಟ್ ; ಫೆಮಿನಿಸ್ಟ್ ; ಮೊದಲಾದ ಪ್ರಕಾರಗಳೊಂದಿಗೆ ಸಂವಾದ ನಡೆಸುತ್ತಾ ಆಧುನಿಕ ಕನ್ನಡ ಕಾವ್ಯ ರೂಪುಗೊಂಡಿದೆ.
ಇಪ್ಪತ್ತನೆಯ ಶತಮಾನ ಒಂದು ರೀತಿಯಲ್ಲಿ ಕನ್ನಡ ಸಾಹಿತ್ಯದ ಸುವರ್ಣಯುಗ. ಏಕೆಂದರೆ ಈ ಕಾಲದಲ್ಲಿ ಕಂಡಷ್ಟು ವೈವಿಧ್ಯತೆಯನ್ನೂ, ಬೆಳವಣಿಗೆಗಳನ್ನೂ ಕನ್ನಡಕಾವ್ಯ ಯಾವ ಕಾಲದಲ್ಲೂ ಕಂಡಿರಲಿಲ್ಲ. ಈ ಕಾಲದಲ್ಲೂ, ಮಹಾಕಾವ್ಯಗಳು, ಶೃಂಗಾರ ಕಾವ್ಯಗಳು, ದೀರ್ಘ ಕಥಾ ಕವನಗಳು, ಭಾವಗೀತೆಗಳು, ಹೊಸ ಛಂದಸ್ಸಿನ ಕವನ-ಗದ್ಯ-ಕಾವ್ಯಗಳು, ಗೀತೆಗಳು , ಹನಿಗವನಗಳು, ಕಗ್ಗಗಳು, ಚುಟುಕಗಳು, ಗೀತ ನಾಟಕಗಳು ರಚನೆಯಾಗಿವೆ.
ಜಾನಪದ ಹಾಡು, ಗಾದೆ, ಒಗಟು,ಒಡಪು, ಗೀಗೀ ಪದ ಮತ್ತು ಲಾವಣಿಗಳ ಸಂಗ್ರಹವನ್ನು ಕೆಲವರು ಶ್ರದ್ಧೆಯಿಂದ ಮಾಡಿದರು. ಇದು ಕನ್ನಡ ಜಾನಪದ ಸಾಹಿತ್ಯದ ಬೆಳವಣಿಗೆಗೆ ಕಾರಣವಾಯಿತು.
ಕನ್ನಡದ ವಿಶಿಷ್ಟ ಜಾನಪದ ಕಲೆಯಾದ ಯಕ್ಷಗಾನ ಕಲೆಯೂ ಈ ಸಮಯದಲ್ಲಿ ಅಭಿವೃದ್ಧಿ ಹೊಂದಿತು. ಶ್ರೀ ಶಿವರಾಮ ಕಾರಂತರು ಯಕ್ಷಗಾನ ಕಲೆಯಲ್ಲಿ ಸಂಶೋಧನೆ ಸುಧಾರಣೆಗಳನ್ನು ಮಾಡಿ ಆ ಕಲೆಗೆ ಹೊಸರೂಪ, ಜಾಗತಿಕ ಪ್ರಾಮುಖ್ಯತೆ ತಂದುಕೊಟ್ಟರು.
ಕನ್ನಡ ಜಾನಪದ ವಿಭಾಗ ಬಹು ದೊಡ್ಡದು. ಹಳ್ಳಿಗರು ಅವಿದ್ಯಾವಂತರಾದರೂ ನೂರಾರು ವರ್ಷಗಳಿಂದ ತಮ್ಮ ಕಾವ್ಯ ಪ್ರತಿಭೆಯಿಂದ ಲಾವಣಿ, ಕೋಲಾಟದ ಪದ, ಪದ, ರಾಗೀ ಬೀಸುವ ಪದ; ಜೀವನದ ಸುಖ ದುಃಖದ ಪದಗಳನ್ನು ರಚನೆ ಮಾಡಿ ಹಾಡಿದರು. ಅವನ್ನು ಬಾಯಿಂದ ಬಾಯಿಗೆ ಕಲಿತು , ನೆನಪಿನಲ್ಲಿ ಇಟ್ಟುಕೊಂಡು -ಒಂದು ತಲೆಮಾರಿನಿಂದ ಇನ್ನೊಂದು ತಲೆಮಾರಿಗೆ ದಾಟಿಸುತ್ತಿದ್ದರು.
ಅದರ ಮೌಲ್ಯವನ್ನು ಕೆಲವರು ಅರಿತು ಇಪ್ಪತ್ತನೇ ಶತಮಾನದ ಉತ್ತರಾರ್ಧದಲ್ಲಿ ಅದರ ಧಾಖಲಾತಿ ಪ್ರಾರಂಭವಾಯಿತು ; ಅದರಲ್ಲಿರುವ ಸಹಜವಾದ ನೋವು -ನಲಿವುಗಳ ಅಭಿವ್ಯಕ್ತಿ ಕೆಲವೊಮ್ಮೆ ಆಧುನಿಕ ಕಾವ್ಯ- ಕವನಗಳ ರೂಪಕ-ಉಪಮೆಗಳನ್ನು ಮೀರಿಸುತ್ತದೆ.
ಯಮನ ಲೆಕ್ಕಾಚಾರ ತಿಳಿಯುವುದಿಲ್ಲ. ಪಾಪಿಷ್ಟರನ್ನೂ, ಮುದುಕರನ್ನೂ, ವಾಸಿಯಾಗದ ರೋಗಿಗಳನ್ನು ಬಿಟ್ಟು ಆರೋಗ್ಯವಾಗಿರುವ ಯುವಕರನ್ನೂ, ಯುವತಿಯರನ್ನು, ಬಾಲಕ/ಬಾಲಕಿಯರನ್ನೂ ತನ್ನ ಲೋಕಕ್ಕೆ ಎಳೆದೊಯ್ಯತ್ತಾನೆ. ಈ ನೋವು ಹಾಡಾಗಿ ಹೊರಹೊಮ್ಮಿದೆ. ಇಲ್ಲಿ ಬಂದಿರುವ ರೂಪಕ ಯಾವ ಕಾವ್ಯಕ್ಕೂ ಕಡಿಮೆ ಇಲ್ಲ.
ನವೋದಯ ಕಾವ್ಯವು ಮುಖ್ಯವಾಗಿ ಭಾವಗಳ ತೀವ್ರತೆಯ ಅಭಿವ್ಯಕಿಗೆ ಪ್ರಾಮುಖ್ಯತೆ ಕೊಟ್ಟಿತು. ಭಾವುಕತೆ, ಉತ್ಸಾಹ, ಸಮೃದ್ಧಿ ಆ ಕಾವ್ಯಗಳ ಪ್ರಮುಖ ಲಕ್ಷಣ. ಹಿಂದಿನ ಕಾವ್ಯ ಪರಂಪರೆಗೆ ಬೇರೆಯಾದ ಲಕ್ಷಣ, ಛಂದಸ್ಸು ಮತ್ತು ಶೈಲಿಯಿಂದ ಹೊಸಬಗೆಯ ಕಾವ್ಯದ ಪ್ರಕಾರ ವಾದ ಭಾವಗೀತೆ, ಕವನಗಳು ೨೦ನೇ ಶತಮಾನದ ಆದಿಯಿಂದ ಇಲ್ಲಿಯವರೆಗೂ ಕಾಲಕ್ಕೆ ತಕ್ಕಂತೆ ಶೈಲಿ, ಭಾವನೆ, ಚಿಂತನೆ, ಅಭಿವ್ಯಕ್ತಿಗಳಲ್ಲಿ ಬದಲಾವಣೆ ಹೊಂದುತ್ತಾ ಸಮೃದ್ಧವಾಗಿ ಬೆಳೆಯಿತು.
ಆಧುನಿಕ ಕನ್ನಡದ ರೂವಾರಿಗಳು ಮತ್ತು ಜನಕರೆನಿಸಿದ ಶ್ರೀ ಬಿ.ಎಂ.ಶ್ರೀಕಂಠಯ್ಯ / ಬಿ.ಎಂ.ಶ್ರೀ ಅವರು ತಮ್ಮ ಇಂಗ್ಲಿಷ್ ಗೀತೆಗಳು ಎಂಬ ಹೊಸಕನ್ನಡದ ಇಂಗ್ಲಿಷ್ ಕವನಗಳ ಅನುವಾದಿತ ಕವನ ಸಂಕಲವನ್ನು ಹೊರತಂದರು. ಅಲ್ಲದೆ ಕನ್ನಡ ಭಾಷೆ ಸಾಹಿತ್ಯವನ್ನು ಬೆಳೆಸುವ ಬಗೆಗೆ ಅನೇಕ ಲೇಖನಗಳನ್ನೂ, ಉಪನ್ಯಾಸಗಳನ್ನೂ ನೀಡಿದರು. ನವೋದಯ ಕಾವ್ಯ
ಅದು ಉಳಿದ ನವೋದಯ ಕವಿಗಳಿಗೆ ಪ್ರೇರಣೆಯಾಗಿ ಕನ್ನಡದಲ್ಲಿ ಹೊಸ ಬಗೆಯ ಸಾಹಿತ್ಯ ಹುಲುಸಾಗಿ ಬೆಳೆಯಲು ಕಾರಣವಾಯಿತು. ಶ್ರೀ ಕುವೆಂಪು, ಶ್ರೀ ದ.ರಾ.ಬೇಂದ್ರೆ ಅವರು ನಂತರದ ದಿನಗಳಲ್ಲಿ ತಾತ್ವಿಕ ಕಾವ್ಯ ಗಳ ರಚನೆಗಳನ್ನು ಮಾಡಿದರು. ಅವರ 'ನಾಕುತಂತಿ']., ಕೆ.ಎಸ್.ನ, ಪು.ತಿ.ನ ರವರು ಈ ನವೋದಯ ಕಾವ್ಯಕ್ಕೆ ಹೆಚ್ಚಿನ ಮೆರುಗು ಕೊಟ್ಟರು.
ಈ ಸಾಹಿತ್ಯ ಸಮೃದ್ಧಿಯಲ್ಲಿ ಅನೇಕ ಜಾಳು, ಸತ್ವಹೀನ ಸಾಹಿತ್ಯಗಳು ಬಂದರೂ ಕನ್ನಡದಲ್ಲಿ ಅದು ಹೊಸ ಜಾಗೃತಿಯನ್ನು ಉಂಟು ಮಾಡಿತು.
ಹಲವಾರು ಕವಿಗಳು ತಮ್ಮ ಜೀವನದ ಅಥವಾ ಸಮಾಜದ ನೋವು, ಹತಾಶೆಗಳನ್ನು ತೀವ್ರವಾಗಿ ಅನುಭವಿಸಿ, ನವೋದಯ ಕಾವ್ಯದಿಂದ ಭಿನ್ನವಾದ ಹೊಸಬಗೆಯ ಕಾವ್ಯ, ಗೀತೆ, ಕವನಗಳನ್ನು ರಚಿಸಿದರು.
ಕಾವ್ಯವು ಮಾನವನ ಅನುಭವದ ಎಲ್ಲಾ ಮಗ್ಗಲುಗಳನ್ನು, ಮಜಲುಗಳನ್ನು ಒಳಗೊಂಡು ಅಭಿವ್ಯಕ್ತವಾಗಬೇಕು. ಅದು ಜೀವನಕ್ಕೆ ಹತ್ತಿರವಾಗಿರಬೇಕು, ನೋವು ನಲಿವು ಎರಡೂ ಅಭಿವ್ಯಕ್ತವಾಗಬೇಕು ಮತ್ತು ಜೀವನಾಭಿಮುಖವಾಗಿರಬೇಕು ಎಂಬ ಧೋರಣೆಯಿಂದ ಹೊರಟ ಕಾವ್ಯ ನವ್ಯ ಕಾವ್ಯದ್ದಾಯಿತು.
ಶ್ರೀ ಗೋಪಾಲಕೃಷ್ಣ ಅಡಿಗರು ಭೂಮಿಗೀತ ; ಚಂಡೆ ಮದ್ದಳೆ ಇವುಗಳನ್ನು ಬರೆಯುವುದರ ಮೂಲಕ ನವ್ಯಕ್ಕೆ ನಾಂದಿ ಹಾಡಿದರು. ಭಾವುಕತೆಯಿಂದ ವಾಸ್ತವತೆಗೆ ಇಳಿದ ಪ್ರಯೋಗ ಕಾವ್ಯದಲ್ಲಿ "ಮಣ್ಣಿನ ವಾಸನೆ" ಎಂಬ ಹೊಸ ಪದ ಪ್ರಯೋಗಕ್ಕೂ, ಕಾಮಕ್ಕೆ ಹಾವಿನ ರೂಪಕ ಉಪಯೋಗ ಮಾಡುವುದೂ ಸಾಮಾನ್ಯವಾಯಿತು. (ವಾಸ್ತವವಾಗಿ ಹಾವಿನ ರೂಪಕ ಭಾರತೀಯ ಸಂಸ್ಕೃತಿಯಲ್ಲಿ ಕುಂಡಲಿನಿಗೂ -ಯೋಗಕ್ಕೂ ಸಂಬಂಧ ಪಟ್ಟಿದೆ ; ಅದು ಪಶ್ಚಿಮದ "ಈವ"ಳ ಕಾಮದ ಸಂಕೇತ ಸಾಮಾನ್ಯರಿಗೆ ಗೋಚರಿಸುವುದು ಕಷ್ಟವಾಯಿತು.) ಇದು ನವೋದಯದ ಕೊರತೆಯನ್ನು ತುಂಬಿತು. ಪಿ.ಲಂಕೇಶ್ ರು ನವ್ಯಕಾವ್ಯಗಳ ಸಂಗ್ರಹ 'ಅಕ್ಷರ ಹೊಸ ಕಾವ್ಯ' ಎಂಬ ಗ್ರಂಥವನ್ನು ಹೊರತಂದಿದ್ದಾರೆ.
ಮಗು ಹುಟ್ಟಿದ್ದು ಬೆಳೆಯುವ ಹಂತ ದಾಟಿ ಕೊನೆಗೆ ಜೀವನದ ಕಠಿಣತೆಗೆ ಬೀಳುವ ಚಿತ್ರ -ಶೈಶವ, ಬಾಲ್ಯ, ಯೌವನ?)
ಆದರೆ ಅದು ಕ್ರಮೇಣ ಹೊಸ ಹೊಸ ಪ್ರತಿಮೆ , ಅರ್ಥವಾಗದ ನುಡಿಗಟ್ಟು, ಸಂದಿಗ್ಧತೆ, ಪಾಂಡಿತ್ಯ ಇವುಗಳಿಂದ ಜನಮನ ತಲುಪುವುದು ಕಷ್ಟವಾಯಿತು. ಹೀಗೆ ಅದು ನವ್ಯದಲ್ಲಿ ದೀಕ್ಷೆಗೊಂಡವರಿಗೆ ಮಾತ್ರ ಎನ್ನುವಂತಾಗಿ ಮೂಲ ಉದ್ದೇಶದಿಂದ ದೂರವಾಯಿತು. ಓದುಗರ ವಲಯ ಸೀಮಿತಗೊಂಡಿತು. ಆದರೆ ಇದು ಕನ್ನಡ ಭಾಷೆಯ ಸಾಮರ್ಥ್ಯವನ್ನೂ ಅಭಿವ್ಯಕ್ತಿಯ ಮಟ್ಟವನ್ನೂ ಹೆಚ್ಚಿಸಿತು. ಅತಿ ಸೂಕ್ಷ್ಮವಾದ, ಅಂತರಂಗ ವೇದ್ಯವಾದ ಅಥವಾ ಗುಹ್ಯವಾದ ಅನುಭವಗಳನ್ನು ಹೊರಹಾಕಲು ಮಾಧ್ಯಮವಾಯಿತು.
ಇದೇ ಸಮಯದಲ್ಲಿ ಕನ್ನಡ ಭಾಷೆಯ ಬೆಳವಣಿಗೆಗಾಗಿ ಕನ್ನಡ ಶಬ್ದಕೋಶ ಕನ್ನಡ ವ್ಯಾಕರಣ, ಛಂದಸ್ಸು, ಅಲಂಕಾರ ಈ ಬಗೆಯ ಕನ್ನಡ ಭಾಷಾಶಾಸ್ತ್ರದ ಬೆಳವಣಿಗೆಯೂ ಆಯಿತು. ಮಕ್ಕಳಿಗಾಗಿ ಮೈಸೂರು ವಿದ್ಯಾ ಇಲಾಖೆ ಪ್ರಕಟಿಸಿದ ಶ್ರೀ ತೀ.ನಂ. ಶ್ರೀಕಂಠಯ್ಯ ನವರ 'ಕನ್ನಡ ಮಧ್ಯಮ ವ್ಯಾಕರಣ' ಮತ್ತು ಪ್ರೌಢರಿಗಾಗಿ ಬರೆದ 'ಕನ್ನಡ ಕೈಪಿಡಿ' ಪ್ರಸಿದ್ಧವಾದವು.
ಹೆಚ್ಚು ಮಾಹಿತಿಯುಳ್ಳ ಕನ್ನಡ -ಇಂಗ್ಲಿಷ್ ಕನ್ನಡ ಶಬ್ದಕೋಶವನ್ನು ಮೊದಲು ರೆ.ಜೆ.ಎಫ್. ಕಿಟ್ಟೆಲ್ ರಚಿಸಿದರು. ಅದಕ್ಕೂ ಮೊದಲೇ ಆ ಬಗೆಯ ಶಬ್ದಕೋಶವನ್ನು ಕ್ರಿಶ್ಚಿಯನ್ ಮತದ ಪಾದರಿಯವರು ರಚಿಸಿದ್ದರು . ರೆ.ಜೆ.ಎಫ್. ಕಿಟ್ಟಲ್ ರವರ ಶಬ್ದ ಕೋಶವು ಸಮಗ್ರವಾಗಿದೆ.
ನಂತರ ಶ್ರೀ ಶಿವರಾಮ ಕಾರಂತರು ೧೯೫೨ ರಲ್ಲಿ ಕನ್ನಡ-ಕನ್ನಡ ನಿಘಂಟು- ಸಿರಿಗನ್ನಡ ಅರ್ಥಕೋಶವನ್ನು ರಚಿಸಿದರು.
ಕನ್ನಡ ಸಾಹಿತ್ಯ ಪರಿಷತ್ತಿನಿಂದ ೧೯೭೫ ರಲ್ಲಿ ಕನ್ನಡ -ಕನ್ನಡ ಅರ್ಥಕೊಶ, ಸಂಕ್ಷಿಪ್ತ ಕನ್ನಡ ನಿಘಂಟು ಹೊರಬಂದಿತು.
ಮೈಸೂರು ವಿಶ್ವವಿದ್ಯಾಲಯದಿಂದ ಸಮಗ್ರವಾದ ಕನ್ನಡ-ಇಂಗ್ಲಿಷ್-ಕನ್ನಡ ನಿಘಂಟು ರಚಿಸಲ್ಪಟ್ಟಿತು.
ಕಾವ್ಯವನ್ಮ್ನ ಪುನಃ ಸಾಮಾನ್ಯ ಜೀವನದ ಹತ್ತಿರ ತರಲು ದಲಿತ ಕಾವ್ಯ-ಬಂಡಾಯ ಕಾವ್ಯ ಪ್ರಕಾರ ಹುಟ್ಟಿ ಕೊಂಡಿತು. ದಲಿತ ಸಾಹಿತ್ಯದಲ್ಲಿ ಸಹಜವಾಗಿ ಬಂಡಾಯ ಸಾಹಿತ್ಯವಿರುತ್ತದೆ. ಆದರೆ ಬಂಡಾಯ ಕಾವ್ಯದಲ್ಲಿ ದಲಿತ ಭಾವನೆ ಇದ್ದೇ ಇರುವುದೆಂದು ಹೇಳುವಂತಿಲ್ಲ. ಇದು ನವ್ಯದ ಲಕ್ಷಣಕ್ಕೆ ವಿರುದ್ಧವಾಗಿ ಗೇಯತೆ ಅಥವಾ ಏರಿದ ದನಿಯಲ್ಲಿ ಹಾಡುವ ಪದ್ಯಗಳಾಗಿರುತ್ತವೆ. ಸಾಮಾನ್ಯವಾಗಿ ಇವು ಸಾಮಾಜಿಕ ಅಸಮಾನತೆ, ಶೋಷಣೆಯ ಪ್ರತಿಭಟನೆ ವಿಷಯಗಳನ್ನು ಒಳಗೊಂಡಿರುತ್ತವೆ. ಉದಾಹರಣೆಗೆ: ಜನಪದರು ಹೇಳುವ ಹಾಗೆ :
ದೇವಾರೆ ಬಡವರಿಗೆ ಸಾವಾ ಕೊಡಬ್ಯಾಡ - ಇದು ಅನೇಕ ಲೇಖಕ/ಲೇಖಕಿಯರನ್ನು ಪ್ರಭಾವಿಸಿದೆ.
ಇಪ್ಪತ್ತನೇ ಶತಮಾನದ ಆದಿಯಲ್ಲಿ ಇಂಗ್ಲಿಷ್ ಸಾಹಿತ್ಯ ದ ಪ್ರಭಾವದಿಂದ ಕನ್ನಡ ಸಾಹಿತ್ಯವು ಹೊಸ ಹುಟ್ಟನ್ನು ಪಡೆದು ಹಳೆಗನ್ನಡ -ನಡುಗನ್ನಡ ಸಾಹಿತ್ಯಕ್ಕಿಂತ ಬೇರೆಯಾದ ನವೋದಯ ಸಾಹಿತ್ಯವೆಂದು ಹೊಸ ಸಾಹಿತ್ಯ ಪ್ರಕಾರ ದಲ್ಲಿ ಕಾಣಿಸಿಕೊಂಡಿತು. ಇದು ಕಾದಂಬರಿ, ನಾಟಕ, ಪ್ರಬಂಧ, ವಿಮರ್ಶೆ, ಕಾವ್ಯ, ಕವನ, ಭಾವಗೀತೆ, ಹೀಗೆ ವಿವಿಧ ಪ್ರಕಾರಗಳಲ್ಲಿ ಬಹುಬೇಗ ಅಭಿವೃದ್ಧಿ ಪಡೆದು ವಿಫುಲ ಸಾಹಿತ್ಯ ಬೆಳವಣಿಗೆಗೆ ಕಾರಣವಾಯಿತು. ಇದರಲ್ಲಿ ಮುಖ್ಯವಾದ ಕಾವ್ಯ ಪ್ರಕಾರಗಳಲ್ಲಿ, ಭಾವಗೀತೆ, ಕವನ, ಕಗ್ಗ, ವಚನದ ಲಕ್ಷಣದ ಮತ್ತು ರಗಳೆ ಛಂದಸ್ಸಿನ ಸಾನೆಟ್ ಮಾದರಿಯ ಪದ್ಯಗಳು ಮುಖ್ಯವಾದವು.
ಈ ನವೋದಯ ಕಾವ್ಯದ ಕಾಲದಲ್ಲಿ ಮಕ್ಕಳ ಸಾಹಿತ್ಯವೂ ಬೆಳೆಯಿತು, ಜಿ.ಪಿ.ರಾಜರತ್ನಂ, ದೇವುಡು, ಡಾ.ದೊಡ್ಡೇರಿ ವೆಂಕಟಗಿರಿರಾವ್- , ಹೊಯಿಸಳ, ಕೈಯಾರ ಕಿಂಙಣ್ಣ ರೈ, ಟಿ.ಎಂ.ಆರ್. ಸ್ವಾಮಿ, ಸಿದ್ದಯ್ಯ ಪುರಾಣಿಕ, ಮೊದಲಾದವರು ಮಕ್ಕಳ ಕವನ, ಚುಟುಕ, ಮಕ್ಕಳ ಕಥೆಗಳನ್ನು ಬರೆದು ಮಕ್ಕಳ ಸಾಹಿತ್ಯವನ್ನು ಅಭಿವೃದ್ಧಿ ಪಡಿಸಿದರು.
ಹೈಟಿಯ ಕ್ರಾಂತಿಯ ಯಶಸ್ಸಿನಿಂದ ಪ್ರೇರಣೆ ಹೊಂದಿ, ರಾಜಕೀಯ ಚಿಂತನೆಯಲ್ಲಿ ಆಫ್ರಿಕನ್‌ ಸ್ಥಳೀಯ ರಾಷ್ಟ್ರೀಯತೆಯ ಉಗಮ ಹತ್ತೊಂಬತ್ತನೆಯ ಶತಮಾನದಲ್ಲಾಯಿತು. ಮಾರ್ಕಸ್‌ ಗಾರ್ವೆ, ಎಲಿಜಾ ಮಹಮ್ಮದ್‌, ಹೆನ್ರಿ ಮೆಕ್ನೀಲ್ ಟರ್ನರ್‌, ಮಾರ್ಟಿನ್‌ ಡೆಲಾನಿ, ಹೆನ್ರಿ ಹೈಲೆಂಡ್‌ ಗಾರ್ನೆಟ್‌, ಎಡ್ವರ್ಡ್‌ ವಿಲ್ಮೊಟ್‌ ಬ್ಲೈಡನ್‌, ಪಾಲ್‌ ಕಫಿ ಮುಂತಾದವರೊಂದಿಗೆ ಇದು ಹುಟ್ಟಿಕೊಂಡಿತು. ಲೈಬೀರಿಯಾ ಅಥವಾ ಸಿಯರಾ ಲಿಯೊನ್‌ ಕಡೆಗೆ ಆಫ್ರಿಕನ್‌-ಅಮೆರಿಕನ್‌ ಗುಲಾಮರ ವಾಪಸಾತಿಯು ೧೯ನೆಯ ಶತಮಾನದಲ್ಲಿನ ಸಾಮಾನ್ಯ ಆಫ್ರಿಕನ್‌ ರಾಷ್ಟ್ರೀಯತಾವಾದದ ವಿಷಯವಾಗಿತ್ತು. ೧೯೧೦ ಹಾಗೂ ೧೯೨೦ರ ದಶಕದ ಕಾಲಾವಧಿಯಲ್ಲಿ, ಮಾರ್ಕಸ್‌ ಗಾರ್ವೆ ನೇತೃತ್ವದಲ್ಲಿ ಯುನಿವರ್ಸಲ್‌ ನಿಗ್ರೊ ಇಂಪ್ರೂವ್ಮೆಂಟ್‌ ಅಸೊಸಿಯೇಷನ್‌, ಇದುವರೆಗಿನ ಅತಿ ಪ್ರಬಲ ಕರಿಯ ರಾಷ್ಟ್ರೀಯತಾವಾದಿ ಚಳವಳಿಯಾಗಿದೆ. ಈ ಚಳವಳಿಯಲ್ಲಿ ೧೧ ದಶಲಕ್ಷ ಸದಸ್ಯರಿದ್ದರು. ಆಫ್ರಿಕನ್‌ ರಾಷ್ಟ್ರೀಯತಾವಾದದ ಮಹತ್ವಾಕಾಂಕ್ಷೆಗಳಿಗೆ ಆಫ್ರಿಕಾದ ಭವಿಷ್ಯವು ಕೇಂದ್ರಬಿಂದುವಾಗಿ ಕಾಣಲಾಗಿದ್ದರೂ, ನಿಗ್ರೊ ರಾಷ್ಟ್ರೀಯತೆಗೆ ಕಟ್ಟುಬಿದ್ದವರು ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲೋ ಅಥವಾ ಪಶ್ಚಿಮ ಗೋಲಾರ್ಧದಲ್ಲೋ ಪ್ರತ್ಯೇಕ ಆಫ್ರಿಕನ್‌-ಅಮೆರಿಕನ್‌ ರಾಷ್ಟ್ರದ ರಚನೆ ಬಯಸಿದ್ದರು.
ಕರಿಯ ಮುಸ್ಲಿಮರು ಬೆಂಬಲಿಸುವ ಸ್ವಸಹಾಯ ಮತ್ತು ಸಮುದಾಯ ಆಧಾರಿತ ಉದ್ಯಮಗಳು ಸೇರಿದಂತೆ, ಆಫ್ರಿಕದ ಜನರು ಅವರದೇ ಸಮಾಜ ಮತ್ತು ನೈತಿಕ ಮೌಲ್ಯಗಳನ್ನು ಬೆಳೆಸಿಕೊಳ್ಳಬೇಕೆಂದು ಮಾಲ್ಕಮ್ ಎಕ್ಸ್ ನಂಬಿದ್ದರು. ಆಫ್ರಿಕನ್‌ ಅಮೆರಿಕನ್ನರು ಪರಸ್ಪರರ ನಡುವೆ ಸಹಕಾರ ಸಾಧಿಸುವವರೆಗೂ ಯುರೋಪಿಯನ್‌ ಅಮೆರಿಕನ್ನರೊಂದಿಗೆ ಏಕೀಕರಣ ಅಥವಾ ಸಹಕಾರವನ್ನು ತಳ್ಳಿಹಾಕಬೇಕೆಂದು ಮ್ಯಾಲ್ಕಮ್‌ ಎಕ್ಸ್‌ ಭಾವಿಸಿದ್ದರು. 'ಕರಿಯರ ಕ್ರಾಂತಿ'ಗಾಗಿ ಸಹ ಮಾಲ್ಕಮ್‌ ಕರೆ ನೀಡಿದರು. ಅಮೆರಿಕಾದಲ್ಲಿ ಜನಾಂಗೀಯತೆಯ ಸಮಸ್ಯೆಯ ಔದಾಸೀನ್ಯದಿಂದಾಗಿ ರಕ್ತಪಾತ ಸಂಭವಿಸುತ್ತದೆ ಎಂದು ಅವರು ಘೋಷಿಸಿದರು ಮತ್ತು ಬಿಳಿಯರೊಂದಿಗೆ ಯಾವುದೇ ರಾಜಿಯನ್ನು ಅವರು ತಳ್ಳಿಹಾಕಿದರು. ಮೆಕ್ಕಾ ಯಾತ್ರೆಯಾದ ಹಜ್‌ ನಲ್ಲಿ ಭಾಗವಹಿಸಿದ ನಂತರ, ಅವರು ತಮ್ಮ ಉಗ್ರವಾದ-ಪರ ಅಭಿಪ್ರಾಯಗಳನ್ನು ತ್ಯಜಿಸಿ, ಮುಖ್ಯವಾಹಿನಿಯ ಇಸ್ಲಾಮ್‌ ಧರ್ಮ‌ ಮತ್ತು ನೈಜ ಭ್ರಾತೃತ್ವದ ಪರ ಮಾತನಾಡತೊಡಗಿದರು. ಕೆಲವೇ ದಿನಗಳ ನಂತರ, ನ್ಯೂಯಾರ್ಕ್‌ ಯ ಆಡಬೊನ್‌ ಬಾಲ್‌ರೂಮ್‌ನಲ್ಲಿ ಮಾಲ್ಕಮ್‌ ಭಾಷಣ ನೀಡುತ್ತಿದ್ದಾಗ ಅವರನ್ನು ಹತ್ಯೆ ಮಾಡಲಾಯಿತು.
೧೯೫೩ರಿಂದ ೧೯೬೫ರ ನಡುವೆ, ಆಫ್ರಿಕನ್‌ ಜನರನ್ನು ಮುಖ್ಯವಾಹಿನಿ ಅಮೆರಿಕನ್‌ ಜೀವನಶೈಲಿಯಲ್ಲಿ ಕರೆತರಲು, ಹಲವು ಆಫ್ರಿಕನ್‌ ಪ್ರಮುಖರು ನಾಗರಿಕ ಹಕ್ಕು ಚಳವಳಿಯಲ್ಲಿ ಕೆಲಸಮಾಡುತ್ತಿದ್ದಾಗ, ಮ್ಯಾಲ್ಕಮ್‌ ಎಕ್ಸ್ ಸ್ವಾತಂತ್ರ್ಯ ಪರ ಭಾಷಣ ಮಾಡುತ್ತಿದ್ದರು. ಪಾಶ್ಚಾತ್ಯ ಸಂಸ್ಕೃತಿ ಹಾಗೂ ಅದಕ್ಕೆ ಆಧಾರವಾದ ಯೆಹೂದ್ಯ-ಕ್ರಿಶ್ಚಿಯನ್‌ ಧಾರ್ಮಿಕ ಸಂಪ್ರದಾಯಗಳು ಅಂತರ್ಗತವಾಗಿ ಜನಾಂಗೀಯವಾದಿಯಾಗಿತ್ತು ಎಂದು ಅವರು ಪ್ರತಿಪಾದಿಸಿದರು. ಮುಖ್ಯವಾಹಿನಿಯಲ್ಲಿದ್ದ ನಾಗರಿಕ ಹಕ್ಕುಗಳ ನಾಯಕ ಡಾ. ಮಾರ್ಟಿನ್‌ ಲುಥರ್‌ ಕಿಂಗ್‌ ಜೂನಿಯರ್‌ಅವರನ್ನು ಸದಾ ಟೀಕಿಸುತ್ತಿದ್ದ ಮಾಲ್ಮಕ್‌ ಎಕ್ಸ್‌, ಅಹಿಂಸೆಯೆಂಬುದು 'ಮೂರ್ಖರ ಸಿದ್ಧಾಂತ' ಎಂದು ಜರಿದಿದ್ದರು. ಇಂದು ಬಹಳಷ್ಟು ಪ್ರಚಾರ ಪಡೆದಿರುವ ರೆವರೆಂಡ್ ಕಿಂಗ್‌ರ 'ನನಗೊಂದು ಕನಸುಂಟು' ಭಾಷಣಕ್ಕೆ ಪ್ರತಿಕ್ರಿಯಿಸಿದ ಮಾಲ್ಕಮ್ ಎಕ್ಸ್‌, 'ಕಿಂಗ್‌ ಕನಸು ಕಾಣುತ್ತಿದ್ದರೆ, ಉಳಿದ ನೀಗ್ರೊಗಳಾದ ನಮಗೆ ದುಃಸ್ವಪ್ನಗಳಾಗುತ್ತಿವೆ ಎಂದು ಕುಹಕವಾಡಿದರು.
ಗಾರ್ವೆ ಜನಾಂಗೀಯ ಪ್ರತ್ಯೇಕತಾವಾದದ ಸಮರ್ಥಕರಾಗಿದ್ದರೂ, ಬಿಳಿಯರ ವಿರುದ್ಧ ಯಾವುದೇ ವೈರತ್ವವಿಲ್ಲ ಎಂದು ಸ್ಪಷ್ಟಪಡಿಸಿದ್ದರು ಮತ್ತು ಮಾನವ ಕುಲದಲ್ಲಿ ಎಲ್ಲರೂ ಸಮಾನರು ಎಂದು ನಂಬಿದ್ದರು. ಗಾರ್ವೆ ಮುಂದಿನ ಆಫ್ರಿಕನ್‌ ರಾಷ್ಟ್ರೀಯತೆ ಮತ್ತು ಪ್ಯಾನ್‌-ಆಫ್ರಿಕನ್‌ ಚಿಂತನೆಗೆ ಪೂರ್ವನಿದರ್ಶನ ಹಾಕಿಕೊಟ್ಟರು. ಕ್ವಾಮೆ ಎನ್‌ಕ್ರುಮಾ ನೇಷನ್‌ ಆಫ್‌ ಇಸ್ಲಾಮ್‌, ಮಾಲ್ಕಮ್‌ ಎಕ್ಸ್‌ ಹಾಗೂ ಬಹಳಷ್ಟು ಗಮನಾರ್ಹವಾಗಿ, ಕಾರ್ಲೊಸ್‌ ಕುಕ್ಸ್‌ ಹಾಗೂ ಅವರ ಆಫ್ರಿಕನ್‌ ನ್ಯಾಷನಲಿಸ್ಟ್‌ ಪಯೊನಿಯರ್‌ ಮೂವಮೆಂಟ್‌ ಕೂಡ ಒಳಗೊಂಡಿವೆ.
ಉಹುರು ಚಳವಳಿಯು ೧೯೮೦ರಲ್ಲಿ ಫ್ಲಾರಿಡಾದ ಸೇಂಟ್‌ ಪೀಟರ್ಸ್ಬರ್ಗ್‌ನಲ್ಲಿ ಸ್ಥಾಪನೆಯಾದ ಆಫ್ರಿಕನ್ ರಾಷ್ಟ್ರೀಯತೆಯನ್ನು ಸಮರ್ಥಿಸುವ ಅತಿದೊಡ್ಡ ಸಮಕಾಲೀನ ಆಫ್ರಿಕನ್‌-ಅಮೆರಿಕನ್‌ ಚಳವಳಿಯಾಗಿದೆ. ಆಫ್ರಿಕನ್‌ ಜನತಾ ಸಮಾಜವಾದಿ ಪಕ್ಷದವರಿಂದ ಕೂಡಿದ್ದ ಈ ಉಹುರು ಚಳವಳಿಯು, ಆಫ್ರಿಕಾ ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನ ಮೂಲದ ಇತರೆ ಸಂಘಟನೆಗಳನ್ನು ಒಳಗೊಂಡಿದೆ. ಈ ಸಂಘಟನೆಗಳು ಆಫ್ರಿಕನ್‌ ಸೊಷಿಯಲಿಷ್ಟ್‌ ಇಂಟರ್ನ್ಯಾಷನಲ್‌ ಎಂಬ ಬೃಹತ್ ಸಂಘಟನೆ ಸ್ಥಾಪಿಸುವ ಪ್ರಕ್ರಿಯೆಯಲ್ಲಿವೆ. ಸ್ವಹಿಲಿ ಬಾಷೆಯಲ್ಲಿ ಉಹುರು ಎಂದರೆ 'ಸ್ವಾತಂತ್ರ್ಯ '
ಮೆಕ್ಕಾದಿಂದ ವಾಪಸ್‌ ಬಂದ ಮಾಲ್ಕಮ್‌ ಎಕ್ಸ್‌, ಜನಾಂಗೀಯ ಪ್ರತ್ಯೇಕತಾವಾದಕ್ಕೆ ತಮ್ಮ ಬದ್ಧತೆಯನ್ನು ತ್ಯಜಿಸಿದರು. ಆದರೆ, ಅವರು ಆಫ್ರಿಕನ್‌ ರಾಷ್ಟ್ರೀಯತೆಯ ಪರವಾಗಿದ್ದರು ಮತ್ತು ಅಮೆರಿಕದ ಆಫ್ರಿಕನ್‌ ಜನಾಂಗದವರು ಸ್ವಾವಲಂಬಿಗಳಾಗಬೇಕೆಂದು ವಾದಿಸಿದರು. ಮೆಕ್ಕಾದಿಂದ ವಾಪಸಾದ ನಂತರ ಮಾಲ್ಕಮ್‌ ಎಕ್ಸ್‌ರ ಸಿದ್ಧಾಂತಗಳನ್ನು ಅವರ 'ಆಫ್ರೊ-ಅಮೆರಿಕನ್ ಏಕತಾ ಸಂಘಟನೆ 'ಯ(ಆಫ್ರಿಕನ್ ಏಕತೆ ಸಂಘಟನೆಯ ಮಾದರಿಯಲ್ಲಿರುವ ಆಫ್ರಿಕನ್ ರಾಷ್ಟ್ರೀಯತಾವಾದಿ ಸಮೂಹ)ಸನ್ನದಿನಲ್ಲಿ ನಮೂದಿಸಲಾಗಿದೆ.
ಕರಿಯರ ರಾಷ್ಟ್ರೀಯತೆ ಎಂಬುದು, ಬಹು-ಸಾಂಸ್ಕೃತಿಕತೆಗೆ ತದ್ವಿರುದ್ಧವಾಗಿ, ಸ್ಥಳೀಯ ರಾಷ್ಟ್ರೀಯ ಗುರುತಿನ ಜನಾಂಗೀಯ ವ್ಯಾಖ್ಯಾನ ಅಥವಾ ಪುನರ್ವ್ಯಾಖ್ಯಾನವನ್ನು ಸಮರ್ಥಿಸುತ್ತದೆ. ಹಲವು ವಿವಿಧ ಸ್ಥಳೀಯ ರಾಷ್ಟ್ರೀಯತಾವಾದಿ ತತ್ತ್ವಗಳಿವೆ. ಆದರೂ, ಎಲ್ಲಾ ಆಫ್ರಿಕನ್ ರಾಷ್ಟ್ರೀಯತಾವಾದಿ ಸಿದ್ಧಾಂತಗಳ ತತ್ತ್ವಗಳೆಂದರೆ ಏಕತೆ ಹಾಗೂ ಯುರೋಪಿಯನ್ ಸಮಾಜದಿಂದ ಸ್ವಾತಂತ್ರ್ಯ ಅಥವಾ ಸ್ವಯಂನಿರ್ಧಾರ. ಮಾರ್ಟಿನ್‌ ಡೆಲಾನೆ ಅವರನ್ನು ಆಫ್ರಿಕನ್‌ ರಾಷ್ಟ್ರೀಯತೆಯ ಪಿತಾಮಹ ಎಂದು ಪರಿಗಣಿಸಲಾಗಿದೆ.